Norjassa ja Ruotsissa vihreitten kannatus 4 %:n tasolla — SJPHKI\n21.8.2017 10:28 Seppo-Juha Pietikäinen\nNorjan järjestetään suurkäräjävaalit 11.09.2017. Vaaleissa valitaan Norjan suurkäräjien kaikki 169 jäsentä.\nPääministeri Erna Solbergin vähemmistöhallituksen (Høyre + FrP ) jatkaminen ei ole varmaa, ellei nämä kaksi muuta puoluetta ( KrF ja Venstre ) tue edelleen vaalien jälkeen Solbergin hallitusta. Norjan varsinainen oppositio suurkäräjillä muodostu neljästä muusta puolueesta (Ap , Sp , SV ja MDG ).\nVaaliennusteiden mukaan Norjan työväenpuolue säilyy suurimpana puolueena niin kuin kaikissa vaaleissa sitten 1920-lopun. Hallituksen muodostaminen voi olla työlästä niin nykyisen pääministeri Erna Solbergin johdolla kuin työväenpuolueen puheenjohtaja Jonas Gahr Støren johdolla.\nHuomiota kiinnittää, että Norjan vihreitten kannatus viimeisissä kannatusmittauksissa on alle 4 %.\nMutta niin on vihreitten kannatus myös Ruotsissa, likimain Norjan vihreitten luokkaa, nippa nappa yli 4 %:n äänikynnysrajan. Ruotsissa käydään valtiopäivävaalit runsaan vuoden kuluttua 09.09.2018, jos pääministeri Stefan Löfvenin hallitus pysyy pystyssä siihen saakka.\nMeillä Suomessa riittää enemmän tai vähemmän ihmetystä, mikä maa tämä Suomi puolueoloiltaan nykyisin on ?\nJuha Kuikka 21.8.2017 10:37\nSuomen poliittinen kenttä on aina poikennut paljon Ruotsin vastaavasta.\nNyt meillä on huomattavan suuri vihreä puolue Ruotsiin verrattuna ja aina 90-luvun koitteeseen asti meillä oli huomattavan suuri laitavasemmisto Ruotsiin verrattuna. Siihen aikaan, kun SKDL saattoi Suomessa 50-60 -luvuilla saada jopa 20-30% äänistä, Ruotsissa oli sikäläisen vastaavan vänsterpartietin kannatus muutamien prosenttien luokkaa.\nTäällä asuu erilaisia ihmisiä kuin Ruotsissa, ei sille voi mitään.\nJanne Salonen 21.8.2017 11:14\nRuotsissa on myös huomattavan suuri laitaoikeistopuolue Suomen nykytilanteeseen verrattuna, vaikka Suomessakin persujen kannatus kävi Ruotsidemokraattien tasolla. Asiantilasta on kiittäminen maiden erilaista suhtautumista ko puolueisiin: Täällä suosio tuhottiin hallituspaikalla, Ruotsissa Ruotsidemokraatit saavat gloriaa kun voivat välttää vastuuta.\nUskon jälkimmäisen pätevän myös Suomen vihreisiin, eiköhän se kannatus sieltä normalisoidu kunhan ovat taas hallituksessa.\nArto Vihavainen 21.8.2017 11:34\n"Täällä asuu erilaisia ihmisiä kuin Ruotsissa, ei sille voi mitään."\nAsuuhan siellä Ruotsissa puolisen miljoonaa sellaista joiden alkuperä on Suomessa. Yhtä paljon kuin mitä Suomeen tuli siirtolaisia Karjalasta ja enemmän kuin mitä Suomessa on ruotsinkielisiä-\nMyös puolueet ovat erilaisia siellä rajan takana. Vaikka puolueen nimi on sama, ohjelma on eri, kummassakin maassa on myös oma poliittinen kulttuurinsa.\nLisäksi, jos vielä puhutaan Suomen Demareista ja Vihreistä. Demareita ja vihreitä on paitsi demareissa ja vihreissä, kaikissa muissakin puolueissa, lähinnä oikeistopuolueissa.\nSuomessa puoluevalinta on paljolti status- kysymys. On hienoa olla porvaripuolueen äänestäjä ja on jotenkin halventavaa kuulua työväenpuolueeseen. Statuskysymys vie paljon ääniä demareilta Suomessa.\nEn tiedä miten asiat on tässä suhteessa Ruotsissa. En tiedä onko Ruotsissa hienoa olla porvari.\nArto Vihavainen 21.8.2017 11:03\nRuotsissa taas demarit on pääministeripuolue ja muissakin pohjoismaissa demarit on vahvemmalla kuin Suomessa.\nSuomessa demarit ei ole kyennyt uudistamaan linjaansa ja nyt väki valuu muualle, ensin persuihin ja nyt vihreisiin.\nTuosta persuihin paosta olin todella huolissani, mutta vihreisiin paosta en oikeastaan ollenkaan. Vihreät on työväenpuolue ilman ideologista painolastia.\nTosin onhan Vihreillä tuo vihreän ideologian painolasti, mutta se ei kai nyt haittaa enää, kun vihreitä arvoja muutenkin kunnioitetaan ja ydinvoimalatkin on jo pian valmiina ja rakenteilla, eikä niitä voi eikä kannata pysäyttää vihreiden idelogisesta painostuksesta huolimatta.\nValkoselkätikan ja liito-oravan suojelu tuskin tulee niin kalliiksi kuin energian tekeminen ainoastaan uusiutuvalla energialla. Lapsuudessani liito-orava oli yleinen ja minulla taisi olla sellainen lemmikkinäkin, mutta sitten kissa sen valitettavasti tappoi ja söi.\nToivon vihreille jatkossakin menestystä Suomessa ja kyllä ne demaritkin siitä vielä joskus Suomessakin toipuu, kunhan se vanha "punakaarti" luonnollisista syistä kuolee, tai ainakin "pehmenee" tarpeeksi.\nRami Ovaskainen 21.8.2017 12:27\n"kyllä ne demaritkin siitä vielä joskus "\nEnnustin aikanaan että Urpilaisen jälkeen demarit vielä nousisivat.... kuten nousivatkin. Kuten ennustelin kepullekin kun heillä oli 12-13% kannatus ja muut manasivat helvettiin.\nSiinä viime nousussa vain taisi olla se viimeinen etsikkoaika ja missasivat sen. Nyt demarit ja kepu ovat menossa alas ja vähintään toinen ei tule enää ylös IMHO.\nKokoomuksella on vakain kannatus.. vihreät alttiita romahdukseen mikäli mokaavat. Demarit ja kepu vanhemman polven porukkaa ja kannatus hiipuu väistämättä (Sipilä toi kepun takaisin.... mutta etsikkoaikaa ei käytetty hyvin ,,, sama demareiden kohdalla ). Persut luultavasti nousee sinne kolmen suurimman joukkoon vuoden tai max. kahden sisällä.\nMatti Säisä 21.8.2017 11:28\nKademieltä herätti avaus, olisiko väki fiksumpaa noissa vanhoissa monarkioissa.\nArto Vihavainen 21.8.2017 11:36\nPisa- tutkimusten ja älykkyysmittausten mukaan ei ne ainakaan älykkäämpiä ole.\nMutta viisaampia ne kyllä on.\nVarmaan niin .........????\nPertti Väänänen 21.8.2017 11:38\nOmasta puolesta toivon Suomen Kokoomukselle samoja kannatuslukuja kuin Ruotsissa on Vihreillä!\nRami Ovaskainen 21.8.2017 12:35\nEi toteudu helpolla. Kokoomuksella on vakain kannatusjoukko. Se että oma työura (ja sitä kautta elämä) etenee on tärkeintä eikä niinkään Suomen ja sitä kautta suomalaisten etu..... oma etu, paras etu. Mikäli romahdusta tulee ja tipahtaakin "hyvin onnistuvien" joukosta.. niin alkaa vasta tarkempi miettiminen ideologian suhteen.\nKyllä tuolla ideologialla saa sen 15-20% aina ellei ole ihan romahduksen aika.\nMelkein pelottaa se tilanne kun menee Suomessa niin huonosti että kokoomuslaisetkin (puolue, joka mm. on ollut vallassa Suomen velkaantuessa eniten... oh, well...) hylkäävät puolueen... se tarkoittaisi että kokoomuslaisillakin menisi jo huonosti ja silloin menee Suomessa jo todella huonosti.\nMatti Säisä 21.8.2017 13:07\nTuossa "jos kokoomuslaisilla menee huonosti niin silloin Suomessa menee huonosti" lienee perää jos keskiössä on taloudellinen hyvinvointi. Toisaalta hyvin meneminen on vähän suhteellinen asia. Vihreiden mielestä menee hyvin jos kaikkialla vihertää, kommunisti on onnellinen jos ei tarvitse kadehtia mitään, demari on tyytyväinen jos kaikki menee kuten AY hyväksi näkee ja niin edelleen.\nPertti Väänänen 21.8.2017 13:34 Vastaus kommenttiin #10\nKokoomuksen pitkään johtama sisäministeriö ei näytä olevan tehtäviensä tasalla.\nKokoomuksen nykyinen asema suurimpana puolueena näyttäisi olevan valtakunnan sisäistä turvallisuutta heikentävä tekijä.\nSeppo-Juha Pietikäinen 21.8.2017 13:43 Vastaus kommenttiin #12\nSisäministerin salkku on ollut kokoomuksella runsaat 2 vuotta, sitä ennen\nministerinä oli Päivi Räsänen (kd) 4 vuotta.\nPoliisin toimintaa on yleisesti kiitetty Turun terroritapauksen yhteydessä.\nRuotsin poliisilla on monia selvittämättömiä asioita Palmen murha ym.\nPertti Väänänen 21.8.2017 14:16 Vastaus kommenttiin #14\nEnnen Räsästä oli kokkari Holmlund sisäministerinä.\nRäsäsen aikaan oli poliisin ylijohdossa kokoomustaustainen Paatero.\nNykyinen Supon päällikkö on kokkari samoin kuin edeltäjänsä.\nEiköhän pysytä vaan siellä Suomessa?\nSeppo-Juha Pietikäinen 21.8.2017 14:28 Vastaus kommenttiin #18\nKyllä, minä pysyn Suomessa. Arvoisalle kommentoijalle turvallista päivän jatkoa siellä Ruotsin puolella.\nPekka Roponen 21.8.2017 13:22\nRuotsin keskusta oli aikanaan pääministeripuolue Fälldinin johdolla, mutta sitten se on kutistunut pikkupuolueeksi. Kuinkahan kauan Suomessa menee samaan...\nBörje Uimonen 21.8.2017 13:39\nPietikäisen yöunia kiusaa jatkuva painajainen vihreiden seuraavasta kannatusnoususta. Ja kerran kuussa tuo painajainen aina vain vahvistuu. Päivällä lohtua yritetään löytää muiden maiden tilanteesta, mutta seuraava yö tuo tutun painajaisen takaisin. Pääministeriksi siinä nimitetään Touko Aalto. Enneunia?\nSeppo-Juha Pietikäinen 21.8.2017 13:52\nHerra Uimonen tietää ,että seuraan monien maiden vaaleja , eikä niitä tarvitse muuntaa näkemättömillä yöunilla.\nNiin miksi Norjan ja Ruotsin vihreillä ei ole kannatushyppäystä -ainakaan vielä.\nSaksan liittopäivävaaleissa eimyöskään näytä tulevan vihreitten kannatushyppäystä, mutta saattavat päästä Merkelin hallitukseen vaalien jälkeen.\nMyöskään Itävallan ei vihreille ole luvassa lokakuun vaaleissa suurta kannatusta\nAimo Remes 21.8.2017 13:49\nBörje, "Näe unia suuria untenmies"!\nAimo Remes 21.8.2017 13:51\nBörje,"Näe unia suuria untenmies"!\nMatti Säisä 21.8.2017 14:44\nOlisihan kehittävää lukea mielipteitä ja kuvitelmia siitä miksi vihreys ei sytytä Ruotsissa ja Norjassa. Johtuuko enemmin esimerkiksi ohjelmista, henkilöistä vai äänestäjistä. Jotakin syytä pitää olla yhteiskuntamme kuitenkin muistuttavat niin paljon toisiaan.\nOnko siitä hyviä esimerkkejä että joku maa on saavuttanut maallista onnea ja menestystä vihreiden päättäessä asioista? Toisaalta hassua kysellä tällaista, kukin tulee uskollaan onnelliseksi jopa kai Li Andersoniin uskovat vaikka menestystarinat samanoloisilla puolueilla maailmalla todella harvassa.\nRisto Jääskeläinen 21.8.2017 18:11\nKyllä tuossakin on puolet liikaa.\nLauantai 26.5.2018 15:26 Mika Lamminpää\nSunnuntai 27.5.2018 05:49 Seppo-Juha Pietikäinen\nEilen kävi selvästi ilmi, että pääministeri Juha Sipilällä ja ministeri Sampo Terholla on erilainen näkemys EU:n tulevasta monivuotisesta rahoituskehityksestä.EU:n budjetista ja henkilöstöstä vastaava komissaari Günther Oettinger vieraili eilen Suomessa. Komissaari Oettinger kävi keskustelut...\nVerkkouutisten mukaan sote- ja maakuntalakipaketti tuskin ehtii valmistua kevätistuntokaudella. Perustuslakivaliokunta edellyttänee muutoksia lakipakettiin.Kuinka suuria muutoksia perustuslakivaliokunta lausunnossaan edellyttää ja palautuuko valinnanvapauslakiesityksen (...\nUrheilu Yleisurheilijoiden valinnat arvokisoihin muuttuvat ensi vuonna 3.5.2018\nUrheilu Kimi Räikkönen ajoi toiseksi Azerbaidzhanin katuradalla 26.4.2018\nKun punaisten hallitus hylkäsi ruotsalais-tanskalaisen rauhanvälityksen 1918 Veikko Huuska


III Kolmannesvuosiraportti - PDF\nDownload "III Kolmannesvuosiraportti"\n1 2012 III Kolmannesvuosiraportti\n2 KOLMANNESVUOSIRAPORTTI, TOIMINTA JA HENKILÖSTÖ Mäsek Oy:n toiminta on kehittynyt positiivisesti edelleen ajan. Yhtiössä toteutetaan useiden pienempien projektien lisäksi kaksi tulevaisuuden kehityksen kannalta merkittävää hanketta: keskustan kehittämishanke ja Repoveden reitit -hanke. Mäsek Oy:n palveluksessa oli loppuvuonna 2012 toimitusjohtaja, yritysasiamies, kulttuuri/matkailusihteeri, 2 projektipäällikköä ja reitistösuunnittelija. YRITYSTAPAAMISET Yritystapaamisia on tehty aiemman kaavan mukaisesti. Käynneillä on käyty läpi mm. yleistä asiaa yrityksestä, kehittämisaikeista ja tarpeista, kunnan/mäsekin roolista Mäntyharjun ja yritysten kehittämisessä, verkostoitumisesta ja yhteistyökumppaneista. Kaikista käynneistä on tehty muistiinpanot ja pääkohdat on tallennettu sähköiseen muotoon (seurantalistaan). Yritystapaamisia on tehty aiempaa enemmän yksittäisiin, yritykselle päänvaivaa tuottaviin asioihin, mm. myyntiin, tiloihin ja työvoimaan, liittyen. Yritysneuvonnassa on etsitty vastauksia mm. miten tavoitan paremmin asiakkaita, onko kunnalla mahdollisuutta taata ja/tai rakentaa toimitiloja, miten kokoan liiketoimintasuunnitelmaa ja saako investointiin tukea jostain ja miten haen sitä. Pääsääntöisesti voi todeta, että paperien täyttämiseen ja opastukseen tarvitaan eniten apua. ALOITTAVAT JA ETABLOITUNEET YRITYKSET Aloittavia yrittäjiä tai yrittämisestä kiinnostuneita on ollut jakson aikana 3 kpl. Aloittavista neuvontaa ja ohjausta on annettu seuraavasti: -yksi (kaupan ja palveluiden ala) katsottu läpi sopivia liiketiloja -yksi (erikoistavarakauppa) opastettu lainan hakuun ja neuvottu toimitilojen somistusasioissa, yrittäjä on hakenut lainaa toimintaan Mäntyharjulle on muuttanut uusia yrityksiä muutama. Ne ovat pieniä, 1-2 hengen yrityksiä. Näistä yhdelle on remontoitu toiveiden mukaan toimitilat ja toiselle on etsitty sopivat toimitilat ja siistitty ne kuntoon. Molemmissa tapauksissa myös tilojen lukitukset on saatettu ajan tasalle.\n3 TOIMITILAT JA TONTIT Elinkeinotoimen tarjoamien toimitilojen kartoitus on jatkunut. Tarjolla olevat kunnan toimitilat ja teollisuustontit on kaikilta osin laitettu esille ja toimitila sivuille. Sivuja on mainostettu myös yksityislle toimitilojen omistajille: kaikki tiedot laitetaan sivuille mielellään. Kohteista on esillä perustiedot ja valokuvat. Markkinoinnin suunnittelussa on otettu huomioon myös laajempi näkökulma: toimitilojen markkinointiin liittyy olennaisena koko kunnan markkinointi. Jakson aikana toimitiloja on vuokrattu mm. KOY Pyhävedenrannasta, Nokiantie 9:stä ja KOY Nokiantie 19:sta. Toimitilojen kysyntä on ollut suhteellisen vilkasta. Ongelmana on edelleen se, että kysyntä kohdistuu pieniin hallitiloihin ( m 2 ). Meillä tarjolla olevat vapaat tilat ovat suurempia kokonaisuuksia, joiden pilkkominen on osittain hankalaa ja myös kallista. Lukitusjärjestelmä on muutettu Rajalan halliin ja työ on aloitettu myös Pyhävedenrannassa. Toimitilojen siivoamiseen (myös piha-alueet) on kiinnitetty huomiota ja huoltosopimuksia on päivitetty. Tonttien kysyntä on ollut laimeaa. Poitin teollisuusalueelta on kysytty yhtä tonttia hallin rakentamiseen. Yrittäjälle on toimitettu kaikki tiedot tontista. MATKAILU Marraskuussa Mäntyharjun kunta oli mukana Elma Messuilla, jossa Etelä-savon maakunta oli kutsumaakuntana ja näkyvästi esillä. Messuilla olleessa kutsuvierastapahtumassa oli myös Mäntyharjun edustus (yritysasiamies). Messuille tuotettiin ajankohtaista materiaalia mm. talvitapahtumakalenteria ja joulukuussa postitettiin vuokramökkiyrittäjille täydennystä mökkikansioihin loppuvuoden ja vuodenvaihteen tapahtumien ja palveluiden osalta venäjän ja englanninkielisenä. Seudullista palvelukarttaa (City Map) on jaettu pääasiassa kuntien matkailuinfopisteiden, yritysten ja karttaautomaattien kautta. Matkailutietoa mm. karttoja, matkailulehtiä ja tapahtumakalentereita löytyy myös Itsepalveluperiaatteella kauppojen eteisaulojen esitetelineistä ja kirjastosta. Henkilökohtaisen matkailuneuvonnan tarve on ollut loppuvuodesta suhteellisen vähäinen. Mäntyharjun kunnan kotisivujen matkailuosiota on päivitetty. Matkailusivut perustuvat yrityksen perustietoihin ja linkityksiin yritysten sivuille sekä Visit Mikeli.fi sivulle. Mäntyharjun kunnan kotisivujärjestelmä on hieman kömpelö markkinoinnillisen ilmeen luomisessa mm. viite ja markkinointikuvia ei voi matkailusivujen sisälle laittaa, joten ovat hieman luettelomaiset. Mäntyharjun kunnan kotisivuilla on myös matkailullisesti tärkeä tapahtumakalenteri, jonka mahdollisuutta on markkinoitu aktiivisesti tapahtumajärjestäjille ja yrittäjille.\n4 Mikkelin seudun sivustot saivat vuoden aikana uuden ilmeen ja lisäksi seudun tapahtumat saivat uuden sivuston Mikkeli nyt! jonne kaikilla tapahtumanjärjestäjillä on itse mahdollista ladata tapahtumia. Mikkeli nyt -sivusto toimii syöteperiaatteella myös alueellisten mediatalojen kanssa, joten esim. ajankohtaiset Mäntyharjun tapahtumat saavat näkyvyyttä myös esim. sanomalehti Länsi-Savon nettisivuilla. Tätä maksutonta ilmoituskanavaa on markkinoitu myös yrittäjille sekä tapahtumanjärjestäjille. Matkailuvastaava on pitänyt aktiivisesti yhteyttä alueen matkailuyrittäjiin sekä yrityskäyntien, sähköpostin ja puhelimen välityksellä. Yrittäjille järjestettiin kaksi yhteistapaamista. Syksyllä kokoonnuttiin rallin ja grillauksen merkeissä Ruotimon moottoriradalla sekä testattiin rallia matkailutuotteena Jani Paasosen johdolla. Tapaamisessa oli mukana myös Kouvolan kaupungin matkailuväkeä. Matkailuvastaava on kuluvan vuoden aikana vieraillut uusissa matkailuyrityksissä ja myös niissä kohteissa, joihin on tullut uutta tarjontaa tai kapasiteettia. Mäntyharjun matkailumarkkinointia on syksyn aikanakin toteutettu tehokkaasti Mikkelin seudun toimenpiteiden kautta ja yhteistyönä seudun muiden kuntien kanssa. Tuotteista ja myy -hanke pääsi kunnolliseen vauhtiin. Hanke toimii teemaryhmäperiaatteella ja kaikissa toiminnassa olevissa teemaryhmissä on mäntyharjulaisia yrittäjiä tai toimenpiteitä, jotka kohdistuvat Mäntyharjuun. Hankkeessa on tällä hetkellä aktiivisesti mukana kuusi mäntyharjulaista yrittäjää. Myös Saimaa Routes hanke eli seudullinen retki-ja ulkoilureittien sähköinen markkinointihanke suunniteltiin syksyllä 2012 ja aloitettiin talvella Tähän hankekokonaisuuteen tulee jatkossa liittymään myös Repovesi-pohjoinen portti hankkeen aikana tehdyt reitistöt. Mikkelin seudun matkailun kautta Mäntyharjun alueelle ulottui ulkomaisista lehdistönedustajista koostuva lehdistökierros, jolloin teemana oli kulttuuri ja yksilölliset majoituskohteet. Vieraat kävivät Taidekeskus Salmelassa ja BB Pinuksessa. Raportointikauden aika matkailuvastaava on osallistunut säännöllisesti seudullisen matkailuvastaavien työkokouksiin, joissa on suunniteltu yhteismarkkinointia ja muita seudullisia matkailunkehittämistoimenpiteitä. Matkailuvastaava on myös osallistunut Mikkelin seudun matkailu ry:n hallituksen työskentelyyn Mäntyharjun kunnan edustajana. Kouvolan matkailun suuntaan on viritelty edelleen syvenevää yhteistyötä. Yhteistyökuvioita on löydetty ainakin Repovesi pohjoinen portti -hankkeen sekä Hallan reitin yritysryppään kanssa. Matkailuvuoden kokonaisuudesta Vuosi oli matkailuyrittäjien lähinnä mäntyharjulaisten majoittajien näkökulmasta sateisesta ja kylmästä heinäkuusta huolimatta palautteen mukaan hyvä jopa erinomainen. Mikkelin seudulla majoitustilastot näyttävät kotimaisten matkailijoiden osalta -8,9%, mutta ulkomaisten matkailijoiden osalta kasvua + 30%. Luku syntyy lähinnä Venäjältä suunnalta tulleiden matkailijoiden lisääntymisenä. Venäläisten matkailijoiden yöpymisten kasvu seudullamme joulukuussa 2012 oli peräti 86,4 %. Mikkelin seudulla myös Tax Free kaupan kasvu on + 34%.\n5 Tilastokeskuksen kautta ei tällä hetkellä ole mahdollista saada pelkästään Mäntyharjun tietoja, joten tilastot antavat vain suuta viivan anna kuvaa Mäntyharjun matkailun tilanteesta. Viime vuoden tilastoissa ei vielä ole mukana pienet mökkimajoittajat. Tilanne korjautui lokakuussa, jolloin Tilastokeskus ryhtyi tilastoimaan myös pienempien majoittajien majoitustiedot. Ensi vuonna on siis odotettavissa tarkempaa tietoa myös Mäntyharjussa yöpyvien määrästä. Muiden matkailukohteet olivat myös tyytyväisiä kävijämääriinsä mm. Taidekeskus Salmela kasvatti kävijämääräänsä, samoin kuin Linkkumylly ja Iso-Pappilan museo. Mäntyharjun osalta matkailumarkkinoinnissa luotettiin perinteisiin malleihin mm. tapahtumien esille nostamiseen. Repoveden kansallispuisto valittiin vuonna 2012 vuoden retkikohteeksi ja tämä oli esillä Repovesi-pohjoinen portti -hankkeen kautta. Varsinaiset Repovesi pohjoinen portti hankkeen kautta rakennettavia reitit ja mahdollisuudet eivät vielä olleet markkinoitavissa matkailutuotteena. Mäntyharjussa on viime vuoden aikana avautunut uusia matkailunäkymiä mm. uusien yritysten muodossa. Pro Pescador, joka aiemmin on tarjonnut kalastusmahdollisuuksia merialueella ja Kaakkois-Suomessa on rantautunut myös Mäntyharjun vesialueille. Karankamäessä on aloittanut kalastus- ja elämysmatkailuyritys Kalakuru. Vola golf on vakiinnuttanut toimintaansa ja Ruotimon moottorikeskusta on alettu kehittää myös matkailunäkökulmista. Myös Repovesi-reitin ympärillä on nähtävissä kypsymässä olevia yritystoimintasuunnitelmia. MÄNTYHARJU-REPOVEDEN POHJOINEN PORTTI -HANKE Mäntyharjun Elinkeinojen Kehitys Oy sai Etelä-Savon maakuntaliiton rahoituspäätöksen, Mäntyharju- Repoveden kansallispuiston Pohjoinen Portti, luontomatkailuhankkeen käynnistämiseksi Ohjausryhmä kokoontui ensimmäisen kerran Maanrakennustyöt aloitettiin hiihtoladun pohjatöillä ja muutamilla parannuksilla olemassa oleviin hiihtoreitteihin. Kesän 2012 aikana kartoitimme vanhat patikointireitit, teimme muutamia uusia reittisopimuksia ja kävimme läpi melontareittiosuudet Mäntyharjun ja Repoveden välillä. Maastopyöräreitin kartoitus- ja merkkaus- sekä pohjatyöt ja maankäyttöomistajien kanssa tehdyt maastotarkastukset saatiin nekin valmiiksi. Reittilinjausten läpikäynnin yhteydessä valmistuivat myös gps-paikannukset koko reitin osalta tuleviin Ɛkartta-aineistoihin liittyen. Lopullisten maastolinjausten varmistuttua kartoitimme alueen tulevaa 22 km:n mittaista kulttuuri- ja luontopolkua ajatellen. Kesän lopulla Teimme maastokartoitukset ja gps-paikannukset myös Kouvolan hallinnoimalle Mouhu-Repovesi -väliselle alueelle. Kunnostimme Pitkäjärven laavupaikan alueen ja suunnitelmat koko järven kiertävän reitin osalta saatiin päätökseen. Uudet reitit Mouhun alueella valmistuivat nekin alkusyksyn 2012 aikana jotta aluetta päästään pinnoittamaan vuonna Perhematkailun osalta saimme seikkailuradan ja pulkkamäen alueen pohjatyöt valmiiksi. Suomen maastomaajoukkueen kapteeni testasi lasten radan ja totesi sen erittäin hyväksi. Uusi Matkoslammen taukopaikka valmistui marraskuussa.\n6 Paikallisen harrastepyöräilijän kanssa solmittiin toimeksiantosopimus jonka johdosta kartoitettiin kaikki Mäntyharjun merkittävimmät päällystetyt tieosuudet tulevia internet-sivuja varten. Sidostyhmäyhteistyötä tehtiin kesän ja syksyn aikana paljon erilaisissa yhdistystoiminnan ja tapahtumien muodoissa. Hankkeen yleisötilaisuus pidettiin ja paikalla oli 70 kiinnostunutta. Hankkeen facebook-sivuilla oli mennessä 270 tykkääjää. Kesän aikana laadittiin Mäntyharjun kunnan matkailuosion alle Repovesi-osio hankekuvauksineen sekä reitti-infoineen. Repovedellä on tähän mennessä käynyt ja käytetty varhaiskasvatuksen henkilöstö, esiopetuksen lapset sekä kunnan johtoryhmä. Reissupolku sai kesäaikana päätökseen geokätköjen luomisen koko hankealueelle. Hankerahoittajia saatiin lisää ja vuoden 2012 loppuun mennessä mukana oli 34 paikallista yritystä. Maanomistussopimuksia solmittiin 17 kappaletta. Syksyn aikana projektipäällikköön otti yhteyttä 3 luontomatkailuyrittäjäksi ryhtymistä miettinyttä henkilöä, joista yksi aloitti yritystoiminnan (Harri Taskinen). Yritysyhteistyön tiimoilta kokoonnuttiin kaksi kertaa. Projektipäällikkö tutustui Rantasalmen yritystoimintaan sekä Kouvolan seudun retkiluistelurataan ja Mikkelin lasten BMX-rataan. Mäntyharju sai logonsa Repovesi-karttaan ja Repoveden ulkoilu- ja elämyspäivien esitteeseen. Valmistelimme yrittäjien kanssa yhteisen hanke-esitteen ja ns. roll up esitteen messuaikaista tiedotusta varten. MÄNTYHARJUN KESKUSTAAJAMAN KEHITTÄMISHANKE Keskustan kehittämisprojektin tavoitteeksi on asetettu löytää Mäntyharjun keskustan kehittämismahdollisuudet ja lisätä Mäntyharjun houkuttelevuutta ja näkyvyyttä asuinpaikkana, ja liikeyritysten sijaintipaikkana sekä turistien ja vapaa-ajan vierailijoiden käyntipaikkana. Projektin odotettu tuotos on: Keskusta-alueen täydennysrakentamisen, joukkoliikenteen kehittämisen ja ekotehokkuuden näkökulmat yhdistävä kehityskuva / visio sekä visioon perustuva kehittämissuunnitelma. Projekti käynnistyi elokuussa, projektipäällikkö Martti Wilhelmsin aloittaessa pestinsä (13.8.). Projektipäällikkö orientoitui hankkeeseen tutustumalla aiemmin tehtyihin selvityksiin ja toimintaympäristöön; keskusta-alueeseen, kunnan virkamiehiin ja palveluyrityksiin sekä projektia rahoittavaan Etelä-Savon liittoon. Projektin ohjausryhmään kutsuttiin Mäsekin hallituksen jäsenet ja edustajat Etelä-Savon liitosta ja ELYkeskuksesta. Ohjausryhmän puheenjohtajaksi valittiin Eero Korhonen (Mikkelin ELY-keskuksesta). Projektissa on pyritty osallistamaan kuntalaisia ja erityisesti keskustan palveluyrittäjiä yhteistyöhön. Kyseessä on pitkäjänteinen prosessi, joka tähtää osapuolten sitoutumiseen niin suunnitteluprosessiin kuin kehittämistoimien toteuttamiseenkin tulevaisuudessa. Vuorovaikutusta lisättiin käytännössä järjestämällä hankkeen esittely- ja keskustelutilaisuuksia ja tiedottamalla hankkeesta aktiivisesti paikallislehdessä. Nuorten osallistamista hankkeeseen toteutettiin lukiossa kuvaamataidon kurssilla, keskustan opastekylttien suunnittelu -projektin kautta.\n7 Marras-joulukuussa toteutettiin laaja verkkopaneeli keskustan kehittämisestä asukkaiden, loma-asukkaiden ja yrittäjien keskuudessa. Kysely laadittiin yhdessä tarjouskilpailun kautta valitun konsultin kanssa: Shop`In Research räätälöi kaksikierroksisen verkkopaneelitutkimuksen asiakkaan toiveiden mukaisesti. Kyselyn ensimmäisellä kierroksella kartoitettiin asukkaiden ja yrittäjien mielipiteitä Mäntyharjun keskustan vahvuuksista ja kehittämiskohteista sekä palveluista - vastaajia oli kaikista kolmesta ryhmästä yhteensä n Kyselyn toinen, tarkentava kierros toteutettiin tammi-helmikuussa Verkkopaneelin kautta saatiin asukkailta ja loma-asukkailta sekä kvalitatiivista että kvantitatiivista tietoa koetusta keskustasta ja palveluista. Projektissa on pidetty yhteyttä projektin valmisteluun osallistuneisiin asiantuntijoihin sekä arkkitehtuurilaitoksiin. Tampereen teknillisen yliopiston arkkitehtuurin laitoksen kanssa ryhdyttiin suunnittelemaan projektisuunnitelman mukaista Mäntyharjun keskustan ideakilpailua. Valtakunnallista verkostoitumista vahvistettiin osallistumalla (Jussi Teittinen ja Martti Wilhelms) Elävät Kaupunkikeskustat (EKK) ry:n vuosikonferenssiin Tampereella sekä suunnittelemalla EKK:n kanssa yhteistä pienten keskusten kehittämisseminaaria ( ) Mäntyharjulle. Tärkeimmät projektissa järjestetyt tilaisuudet: - Keskustan palveluyrittäjät, Cafe Eeme (25 henk.) - Ohjausryhmän kokous (13 henk.) - Yleisötilaisuus, ABC Mäntyharju (30 henk.) - Yrittäjien ideariihi, OP:n kokoustila (12 henk.) - Info-päivä, Mäntyharjun kirjasto, (n. 50 henk) Tilaisuudet joihin osallistuttu /esitelty hanketta (M.W.) - Elävät Kaupunkikeskustat ry:n 15-vuotisjuhlakonferenssi, Tampereella Maaseutubrändäys-tilaisuus, Yhteen hiileen -hanke, Hartolassa Mäntyharjun yrittäjänaiset, Tarjan Muotipuoti, Sivistystoimen johtokunta Matkailuyrittäjien kokous, Ruotimolla Nuorisovaltuuston kokous, Nuorisotalo, Lions Club Mäntyharju, Ravintola Rosmarin, Mikkelin sataman suunnittelupäivä, Kauppakeskus Stella,\n8 MUUT ELINKEINOTOIMEN KONTAKTIT JA TAPAHTUMAT JAKSON AIKANA Maaseutubrändäys, seminaari, Sysmä, 11.9 Rallia ja rillausta, matkailuyrittäjien syystapaaminen, Ruotimon moottoriurheilukeskus, Wetterhoff, Hämeenlinna, MISET, ajankohtaispäivä työntekijöille, hallitukselle ja osakkaille, Energiamessut, Tampere, (Soprus Oy mukana Energiaoivallus kilpailussa) ELMA messut, Helsinki, , Venäläinen asiakkaana, tietoisku, Mäsek Oy:n hallituksen strategiapäivä, Rantasalmi, Yritys-Suomen ohjausryhmä, Mikkeli, Yritysasiamies on aloittanut Johtamisen erikoisammattitutkinnon suorittamisen Esedulla. Tavoitteena on tehdä opinnäyte kiinteistöjen johtamiseen liittyen.\nI kolmannesvuosiraportti 2013\nI kolmannesvuosiraportti 2013 Mäntyharjun Seudun Elinkeinojen Kehitys Oy 22.5.2013 2 Sisältö Yritysasiamies... 3 Matkailun 1. kolmannesvuosiraportti 2013... 4 Mäntyharju-Repoveden kansallispuiston Pohjoinen\nI kolmannesvuosiraportti 2014\nI kolmannesvuosiraportti 2014 Mäntyharjun Seudun Elinkeinojen Kehitys Oy 22.5.2014 2 Sisältö Yritysasiamies... 3 Matkailu... Virhe. Kirjanmerkkiä ei ole määritetty. Mäntyharju-Repoveden kansallispuiston\nII kolmannesvuosiraportti 2013 Osavuosiraportti 1.5. 31.8.2013 Mäntyharjun Seudun Elinkeinojen Kehitys Oy 5.9.2013 2 Sisältö Yritysasiamies... 3 Matkailun 1. kolmannesvuosiraportti 2013... 3 Mäntyharju-Repoveden\nPIKE KAMPANJAN TIETOISKU ALUESUUNNITTELUKOHTAJA JARMO VAUHKONEN 14.1.2014 (www.esavo.fi/pike)\nPIKE KAMPANJAN TIETOISKU ALUESUUNNITTELUKOHTAJA JARMO VAUHKONEN 14.1.2014 (www.esavo.fi/pike) Pike tietoisku 14.1.2014 pike kampanja pike lab etelä-savo mistä pikessä on kysymys? Pienten keskusten kehittämiskampanja


MATKA MILJONÄÄRIKSI: Mitä taloudellinen riippumattomuus tarkoittaa minulle?\nMitä taloudellinen riippumattomuus tarkoittaa minulle?\nTässä blogissa on monesti ollut esillä se, että haluan olla taloudellisesti riippumaton. Taloudellinen riippumattomuus on tällä hetkellä kuuma puheenaihe ja monen ainakin talousbloggaajan tavoite.\nKärjistettynä ajattelin blogin kirjoittamisen aloitettuani, että kohta rahaa lentelee luokseni kuten alla olevassa kuvassa. Seuraavan viiden vuoden tavoitteenikin ovat tämän mukaiset. 160 000€ kasvattaminen vuodessa 320 000€ taitaa olla mahdottomuus vaikka pystyisi kuukaudessa 2000€ laittamaan sijoituksiin?!?!?\nKokoajan eteenpäin mentäessä itsellenikin alkaa kirkastumaan se, ettei asiat tule valmiina luokseni vaan niiden eteen on kokoajan tehtävä systemaattisesti töistä. Taloudellisesti riippumattomuutteen on hyvin hyvin pitkä matka jos sen käsittää sellaisena, että sijoitusvarallisuus elättää sinut kokonaisuudessa.\nItse olen ensimmäisessä postauksessa esittänyt, että viisikymppisenä istun talvet palmun alla ja kesät mökillä eli olisin puolet vuodesta vapaalla. Viisikymppisyyteen itselläni on matkaa noin 15 vuotta. Ahkeralla sijoittamisella ja säästämisellä tämä on varmasti omilla nykyisillä tuloillani realistinen tavoite.\n15 vuotta tuntuu kuitenkin tässä hetkessä pitkältä ajalta ja mietin haluanko minä enää 50-vuotiaana näitä asioita? Sitä ei voi tietää nyt, mutta tästä huolimatta keksin varmasti rahoille käyttöä myös siinä hetkessä.\nMutta takaisin kirjoituksen otsikkoon Mitä taloudellinen riippumattomuus tarkoittaa minulle? Tässä hetkessä se tarkoittaa sitä, että saisin sijoituksista sellaisen lisätulon lähteen, että voisin tehdä valintoja työn ja vapaa-ajan välillä. Se tarkoittaa sitä, että en ole taloudellisesti riippuvainen vain työtuloistani vaan tarvittaessa voin pitää ylimääräistä lomaa viikon/kuukauden/puolivuotta jos haluan.\nTaloudellinen riippumattomuus tarkoittaa minulle sitä, että voin tehdä niitä asioita joita haluan silloin, kun haluan eikä työ vaikuta siihen. Taloudellinen riippumattomuus vaatii myös sen, että opin erottamaan sen mikä on tarpeellista ja mikä tarpeetonta sekä mitkä ovat niitä asioita joita oikeasti haluan. Haluanko kulkea aina uusissa merkkivaatteissa? Tarvitsenko 50 paria kenkiä? Voisiko joskus tulla toimeen niillä vaatteilla joita jo kaapista löytyy? Tarvitsenko todella uuden käsilaukun vai pärjäisikö vanhalla? Voisiko jotain tavaraa lainata joltain eikä aina ostaa uutta? Itselleni eniten epäselvää on se etten aina edes tiedä mitä oikeasti haluan. Tässä täytyy vaan pienin askelin lähteä etsimään sitä mitä minä haluan (ja siinä samassa laittaa rahaa sijoituksiin ja säästöihin niin paljon kuin mahdollista. )\nLähettänyt Matka miljonääriksi klo 17.42


Pellèn maali sinetöi Italian voiton – Espanjan mestaruusputki katkesi - Urheilu - Helsingin Sanomat\nItalia voitti EM-neljännesvälieränsä Espanjaa vastaan maalein 2–0.\nGraziano Pellè juhli maaliaan voitossa Espanjasta 27. kesäkuuta. (KUVA: Christian Hartmann)\nJulkaistu: 27.6.2016 19:39 , Päivitetty: 27.6.2016 21:13\nItalia voitti EM-neljännesvälieränsä Espanjaa vastaan maalein 2–0. Maaleista vastasivat Giorgio Chiellini ensimmäisellä puoliajalla ja Graziano Pellè ottelun lisäajalla. Ottelun avausmaali syntyi 33. peliminuutilla. Èder antoi vapaapotkun kuudentoista-alueen ulkopuolelta.


Kankaanpään autopurkaamo tavaratilan rullaverho Toyota Corolla (E210) 1.8i Hybrid Farm\nKanta-autolinkki: Linkki kanta-ajoneuvoon\nOsan nimi: tavaratilan rullaverho\nKanta-auto: Toyota Corolla (E210) 1.8i Hybrid Farm\nMittarilukema: 10800 km\nHinta: 350.00 € (sis. alv)\nLisätieto: 64910-02061-A. HUOM!! Vasen vapautuspainike puuttuu!!\nOngelmia puheluiden saapumisessa\nUuden puhelinjärjestelmän käyttöönotossa on ilmennyt valitettavasti ongelmia. Kaikki puhelut eivät tule läpi. Voitte ottaa yhteyttä sähköpostin välityksellä myyntiin info@haapala.fi tai huoltoon huolto@haapala.fi. Verkkokauppa on käytössä koko ajan, sieltä saatte tehtyä ostokset nopeasti ja kätevästi 10% alennuksella.\nMuokattu: 18.5.2022 10:16\nTiistaina 29.3.2022 verkko-operaattori saa päätökseen muutostyöt toimipaikassamme. Uuden puhelinjärjestelmän käyttöönotto aiheuttaa katkoksia puheluiden vastaamiseen, arvioitu aika on 9:00-12:00. Voitte ottaa yhteyttä sähköpostin välityksellä myyntiin info@haapala.fi tai huoltoon huolto@haapala.fi. Verkkokauppa on käytössä koko ajan, sieltä saatte tehtyä ostokset nopeasti ja kätevästi 10% alennuksella.\nMuokattu: 29.3.2022 07:30


ET – Blogit | Eläkeläismiehen mietteet – Tervetuloa eläkepapan blogiin kirjoitus yksi\n3.8.2020 klo 7:38\nMaailmassa riittää tämmöiselle ”vanhalle papalle” ihmeteltävää ja kaikenlaisia hullutuksia löytyy joka nurkalta, varsinkin täältä internetistä.\nNäin eläkeläisinä sitä varmaan on itsekin jo höpertynyt sen verran, että päätin ryhtyä kirjoittamaan blogia. Siksi näitä päiväkirjoituksia kai kutsutaan?\nKirjoittaminen on aina tullut luonnostaan, vaikken sitä ole moniin vuosikymmeniin mitenkään erikoisesti harrastanut.\nNuorena pojan kloppina tuli kirjoiteltua tietysti kauniille tytöille runoja ja kirjeenvaihdossakin olen ollut. Kirjeitä kirjoittelin armeijan poikien kanssa yllättävän pitkään, sitten tuli toki vanhalla iällä puhelimet ja tekstiviestit. Joskus on kyllä ihan ikävä kirjeitä.\nOn se vain eri asia rapistella käsissä korttia tai kirjettä näiden nykyaikaisten kapistusten sijaan.\nJäin eläkkeelle vuosi sitten ja kun aikaa on eri tavalla, niin innostus kirjoittamiseen palasi.\nOmaa elämäänsä on tullut tarkasteltua eri silmin ja huomannut, että sieltä löytyy runsaasti asioita ja tapahtumia, jotka olisi kiva pistää ylös. Siksipä tämä blogi-idea syntyikin. Vähän niin kuin itselle ja läheisille, mutta toisaalta voipa näistä kertomuksista saada iloa ja ehkä jopa apua muutkin.\nMuutenkin sitä on tietysti tällä iällä huomannut, että eihän se elo loputtomiin jatku. Ja vaikka kaikkea ei aina vanhana ehkä ymmärräkään, niin uusien asioiden kokeileminen ja tekeminen kyllä kannattaa. Sitä on mahdollista saada hienoja kokemuksia vanhanakin!\nMistäpä minä sitten aion tänne höpötellä? Ajatuksissa on jakaa mietteitä:\n- Eläkkeelle jäämisestä iloineen ja suruineen\n- Omasta sairastumisesta ja miten se vaikutti eläköitymiseen\n- Työurasta ja sen opetuksista\n- Yleisestä elämänmenosta\nKirjoituksissa tulee taatusti esiintymään sairastamani vaikea-asteinen nivelrikko.\nNivelrikon takia elämä heitti vähän raiteiltaan, sillä jäin sairaseläkkeellä pari vuotta ennen varsinaiseen eläkeikään pääsemistä.\nTekevälle miehelle on ollut pureskeltavaa siinä, ettei sitä voi tehdä ja toheltaa enää samalla tavalla. Aina olen kuitenkin ajatellut, että haasteita ei pidä välttää eikä voivotella – elämä pitää elää sellaisenaan kun se kohdalle sattuu!\nElämä on heittänyt haasteita myös rahanhoidossa.\nEläkeläiset ei tunnetusti ole miljonäärejä, eikä omat rahanhallintakyvyt ole kyllä olleet siitä parhaimmasta päästä. Vaikeuksien kautta kuitenkin voittoon siinäkin suhteessa.\nNäitäkin vinkkejä toivon pystyväni jakelemaan muille eläkeläisille ja eläkeikään saapuville.\nMitäpä muuta sitä sanelisi näin alkuun? Eipä tässä tule sen suurempia mieleen. Toivottavasti näistä teksteistä on iloa ja hyötyä muillekin – tärkeintä on kuitenkin itselle, että saa kanavoida muistoja jonnekin ”pysyvään kanavaan”.\nKiva jos luit tämän ja palaat vielä seuraavaankin tekstiin!\nBlogini alkaa tästä kirjoituksesta\nklo 13:39 | 6.8.2020\nTervetuloa bloggariksi! Kiva, kun tulee miehistäkin näkökulmaa meidän naisten sekaan.\nklo 2:49 | 9.8.2020\nOdotan jatkoa blogiisi. Kirjoita jotain elämästäsi tai aatoksistasi! Kiitos, toivoo eläkemuori.\nAika vähän vanhemman väen blogeja, tai en ole niitä löytänyt.


HUS Logistiikka | HUS\nHuolehdimme HUSin logistiikkapalveluista, materiaalinhallinnasta sekä lääkintäteknisistä palveluista.\nAsiakkainamme ovat kaikki HUSin sairaalat ja hoitoyksiköt. Lisäksi tuotamme palveluja niille HUSin jäsenkunnille ja HYKS-erityisvastuualueille, jotka ovat tehneet palvelusopimuksen kanssamme.\nLogistiikkakeskuksemme sijaitsee Vantaankoskella, Kehä III:n ja Hämeenlinnan väylän risteyksessä.\nLogistiikkakeskuksessa sijaitsevat keskusvarastomme, asiakaspalvelumme sekä hankintapalvelumme.\nLogistiikkakeskuksen lisäksi toimimme kaikissa HUSin sairaaloissa sekä joissakin muissa hoitoyksiköissä. Lääkintätekniikan HelpDesk sijaitsee Meilahden sairaala-alueella Voimakeskuksessa.\nHämeenlinnan väylältä käännytään oikealle liittymästä nro 8, Kehä III / Vantaankoski - Martinlaakso. Ajetaan ramppia ylös ja käännytään liikennevaloista vasemmalle. Silta ylittää Hämeenlinnan väylän, Uutistie on pian sillan jälkeen oikealla, Sanomalan kohdalla.\nLääkintätekniikan verkkolaskutusosoite (OVT):\nPL 94169, 01051 LASKUT\nOlemme arvostettu kumppani sosiaali- ja terveydenhuollon hankinta-, logistiikka- ja lääkintäteknisten palveluiden tuottajana sekä toimialan suunnannäyttäjä.\nAsiakaslähtöiset, luotettavat ja tehokkaat hankinta-, logistiikka- ja lääkintätekniset palvelumme vapauttavat sairaaloiden ja hoitoyksiköiden resursseja niiden ydintoimintaan.\nLupaamme olla luotettavana kumppanina toteuttamassa joka päivä, jokaiselle potilaalle, yhä parempaa hoitoa.\nISO 9001:2015 -standardi\nSertifioitu laatujärjestelmä on toiminnan vakioimisen ja kehittämisen perusta. Labquality Oy myönsi 19.4.2021 meille ISO 9001:2015 -standardin mukaisen sertifikaatin.\nMyönnetty sertifikaatti varmentaa, että laatujärjestelmämme täyttää standardin ISO 9001:2015 vaatimukset. Sertifikaatti on voimassa kolme vuotta.\nLaatujärjestelmä on osoitus siitä, että toiminnan prosessit ja johtaminen täyttävät niille asetetut laatuvaatimukset. Laatujärjestelmä luo edellytykset toiminnan vakioimiselle ja kehittämiselle. Tärkeimpänä tavoitteena on täyttää asiakkaiden vaatimukset sekä pyrkiä ylittämään heidän odotuksensa.\nhus-logistiikka-iso-9001-sertifikaatti-2021-2024(pdf 105.6 KB)  (opens in new window, links to another website)\nVastuullisuusohjelmamme pohjautuu HUSin hankintastrategian linjauksiin sekä HUSin ympäristöohjelmaan ja sen hankintojen ympäristöliitteeseen.\nVastuullisuusryhmämme on tunnistanut toimialaan liittyen keskeisiksi kehitettäviksi asioiksi jätteiden vähentämisen, kierrättämisen ja uusiokäytön, kuljetusten päästöjen minimoimisen sekä ympäristö- ja sosiaalisen vastuun paremman huomioimisen tarjouspyynnöissä ja hankintasopimuksissa.\nLue myös koko HUSin vastuullisuudesta.\nOlemme julkaisseet GRI-standardin mukaiset vastuullisuusraportit vuosien 2018, 2019, 2020 ja 2021 toiminnastamme.\nVuosina 2019 ja 2020 Finnwatch osallistui kahteen kilpailutuksemme valmisteluun sekä laati meille suosituksia sosiaalisen vastuun kysymysten integroimiseksi kaikkiin hankintoihimme. Finnwatch laati yhteistyön pohjalta raportin, jossa käydään läpi yhteistyöhankkeen puitteissa toteutettujen kilpailutusten valmistelu ja esitellään Finnwatchin meille laatimat muut materiaalit.\nOlemme myös olleet mukana muiden sairaanhoitopiirien sekä Keino-osaamiskeskuksen kanssa rakentamassa opasta Sairaanhoitopiirien opas vastuullisiin hankintoihin. Se on laadittu avuksi ja työkaluksi hankintoja tekeville, jotta vastuullisuusasioiden huomioiminen hankinnoissa olisi mahdollisimman selkeää ja vaivatonta.\nSairaanhoitopiirien_opas_vastuullisiin_hankintoihin 31.1.2020(pdf 1 MB)  (opens in new window, links to another website)\nHUS Logistiikka, logistiikka\nHUS Logistiikka, materiaalinhallinta\nHUS Logistiikka, asiakkuudet ja laatu\nHUS Logistiikka, ICT\nHUS Logistiikka, LEAN\nHUS Logistiikka, lääkintätekniikka


Pinnallista: Taiston Tunnelmat\nPorukkamme Passer sp. (PLY 1) kisaili Puurijärven isossa tornissa. Torni on muuten gomia, mutta kolmesta sateisesta tunnista johtuen katto ropisi hieman häiritsevästi ja kuivien vaatteiden kahina haittasi ajoin kuuntelemista ikävästi.\nTuiki tavallinen tuokiokuva: PJ lörpöttelee telefooniin, Pullaasyövämies kuolaa toisten eväitä, ex-PJ tärisyttää tornia lämpimikseen ja porukan noviisi ajattelee blogiaan kameranperässä.\nTulos 85 lajia ja 38. sija oli ihan passeli, Satakunnan ykköstulos lämmitti mieltä erityisesti. Naapurilavan kosteista tunnelmista huolimatta sieltäkin saatiin 75 lajia kasaan.\nKerrankin Taistossa näkyi paljon lintuja - viklot olivat menopäällä. Liroja oli ilmassa käytännössä koko ajan ja paikallisia lepäili joka töppäreellä, yhteensä ynnättiin (arvioitiin) 1650 yksilöä - luultavasti aliarvio. Kovasta syynistä huolimatta lampivikloa ei joukosta löytynyt. Ainut rariteetin tapainen oli 12.35. pohjoispuolella saalistellut naaraspukuinen sirosuohaukka, todennäköinen niitysuo. Heti perään näkyi nuori sinisuohaukka, joka jäi viimeiseksi lajiksi.\nVuodenpinnat nassahtivat heinätavista (7 yks.), käestä ja ruokokerttusesta. Muita mukavia olivat kaksi nähtyä kaulushaikaraa, 50 lapasorsaa, 45 rossicus-metsähanhea, kolme lyhytnokkahanhea, kolme valkoposkihanhea ja viisi pohjoiseen painellutta merimetsoa.\nPuutteita jäi aimo liuta, mm. metsätiaiset, teeri, palokärki, hiiri-, varpus- ja kanahaukka sekä tundrahanhi. Pari minuuttia ennen alkua järvellä oli vielä kanadanhanhipari, mutta onnettomina tunareina emme tajunneet pointsata lajia heti alkuunsa ja 5.07 sitä ei enää näkynyt... Närhi näyttäytyi vain yhdelle, kuusitiainen ja puukiipijä eivät metsänreunasta kuuluneet eikä tornin ja lavan välissä ollutta pensastaskua nähty kovasta yrityksestä huolimatta. Kaiken kaikkiaan varsin mukava sessio kuitenkin.\nHuomenissa päivittelen arkiviikon Säpin kuulumisia...\nLähettänyt Petteri Mäkelä klo 5/09/2009 07:02:00 ip.\nTosi Bongarit 10. toukokuuta 2009 klo 8.11\npullaa syövälle miehelle ei näköjään enää mikään riitä. Seuraavaksi menee vielä muidenkin pullat! Kaverin luoma katse ilmeiseen korvapuustiin on kyllä aika järkähtämätön!\nHolmes 10. toukokuuta 2009 klo 10.38\nEilen eka aamun tunnelma -----> Onneksi kukaan ei kysynyt ornien taistoon :)\nVesisade on paljon hienompaa kun sitä katselee sisältä.


Suomen yrittäjien vaalien alla julkaisema yrittäjägallup ottaa kantaa moniin kuluneen vaalikauden keskeisimmistä kysymyksistä\nMikael Pentikäisen mukaan gallup viestii yrittäjien tahdosta siirtyä "velkapolitiikasta" kohti "uudistus- ja kasvupolitiikkaa".\nSuomen Yrittäjien tuoreen gallupin mukaan valtaosa kyselyyn vastanneista yrittäjistä uskoo valtion ottavan liikaa velkaa kuluvalla vaalikaudella. Myös moniin muihin hallituksen toimiin suhtauduttiin gallupissa negatiivisesti.\nVastaajista 71 prosenttia on sitä mieltä, että Suomi ottaa kuluvalla vaalikaudella liikaa velkaa, 72 prosentin mielestä valtion menojen tulisi pysyä vuonna 2023 sovitussa menokehyksessä ja 74 prosentin mielestä valtion olisi pitänyt toteuttaa enemmän työmarkkinauudistuksia.\n"Viesti on selvä: velkapolitiikasta pitää siirtyä uudistus- ja kasvupolitiikkaan. Seuraava mahdollisuus tehdä kunnon korjausliike on syksyn budjettiriihessä", Suomen Yrittäjien toimitusjohtaja Mikael Pentikäinen toteaa.\nPentikäisen mukaan etenkin isoissa yrityksissä uudistusten tarve on kova kansainvälisen kilpailun takia.\n"Varsinkin isot työnantajayrittäjät ovat erittäin kriittisiä hallituksen talouslinjaa kohtaan."\nTyöttömyysturvan lyhentämistä, porrastamista ja ehtojen kiristämistä kannatti 63 prosenttia vastanneista. Muutosta toivotaan etenkin yli 10 henkilöä työllistävissä yrityksissä, joissa uudistuksen kannalla oli 83 prosenttia vastanneista.\n"Yrittäjät tietävät kokemuksensa kautta, että nykymalli ei kannusta riittävästi töihin. Uudistusta ei pidä lykätä. Se on tehtävä oikeudenmukaisesti siten, että lasku ei lankea heille, joiden työmarkkina-asema on haurain."\nKyselyssä tiedusteltiin myös yrittäjien kantaa työllisyyspalvelujen siirtämisestä TE-palveluilta kunnille. 49 prosenttia vastaajista ei osannut sanoa, onko muutos hyvä vai huono asia.\n"Uudistukseen liittyy paljon epävarmuutta ja -tietoisuutta. Yrittäjät eivät ymmärrä, miten hallinnollisen muutoksen kautta syntyy kuin taikatempulla tuhansia työpaikkoja", Pentikäinen tulkitsee.\nYhteisöveroselvitys oli toinen kysymys, jossa iso osa vastaajista ei osannut antaa mielipidettään asiaan. 38 prosenttia ei osannut vastata kysymykseen "Pitäisikö toteuttaa yhteisö- ja osinkoverotuksen rakennemuutos, joka eriyttäisi yhtiöön jätetyn voiton ja yhtiöstä ulosmaksetun voiton yhteisöverokannat?". Kuitenkin 48 prosenttia vastaajista oli eriyttämisen kannalla.\n"Moni yrittäjä suhtautuu asiaan kriittisesti, erityisesti suurempien työnantajien keskuudessa"."\nEuroopan Unionin elpymispaketin hyväksyminen herätti eniten jakaumaa yrittäjissä. Paketin hyväksymistä kannatti 46 prosenttia vastanneista, kun taas vastustajia löytyi 30 prosenttia. Etenkin rakennusalalla pakettiin suhtauduttiin nuivasti: 46 prosenttia kyselyyn vastanneista rakennusalan yrittäjistä vastusti elpymispaketin hyväksymistä.\n"Rakennusala varmaan tarkastelee asiaa voimakkaammin kotimarkkinoiden näkökulmasta", Pentikäinen pohtii.\nPentikäinen itse asettuu paketin hyväksymisen kannalle, ja uskoo myös rakennusalan hyötyvän sovitusta elpymisvälineestä.\n"Uskomme, että paketti lisää vakautta Eurooppaan ja luo kasvulle edellytyksiä. Se jakoi poliittisesti myös yrittäjiä, mutta nyt on aika katsoa eteenpäin", Pentikäinen sanoo.\nGallup toteutettiin toukokuun aikana monimenetelmätutkimuksena, jolloin osa vastaajista osallistui tiedonkeruuseen sähköpostikyselyllä ja osa Gallup Forum Internet-paneelin kautta. Tutkimukseen vastasi yhteensä 1013 pk-yritysten edustajaa. Gallupin toteutti KantarTNS Oy.\nAiheet Mikael Pentikäinen Suomen Yrittäjät Yrittäjägallup


Sade- ja ukkoskuuroja tänään Pohjois-Pohjanmaalla ja Etelä-Lapissa, etelässä poutaisempaa\n18.07.2019 klo 5:10\nViikonloppua kohti ilma lämpenee ja poutaantuu koko maassa.\nMaan itäpuolella leviää tänään matalapaine, jonka takia hajanaisia kuurosateita esiintyy Pohjois-Karjalan alueella ja Itä-Suomessa. Myös Pohjois-Pohjanmaalla ja Etelä-Lapissa on sateita, kertoo Ilmatieteen laitoksen päivystävä meteorologi Minna Haikonen.\n– Sen sijaan Etelä- ja Länsi-Suomessa on poutaisempaa, vaikka pientä sadekuuroriskiä onkin olemassa. Lämpötilat ovat laajasti 20 asteen tuntumassa ja ylikin, paitsi sateisemmassa idässä jäädään alle 20 asteen ja Lapissa 15-20 asteeseen. Lounaassa saattaa mennä jo tänään helleraja 25 rikki.\nViikonloppua kohti on luvassa edelleen lämpenevää ja poutaisempaa. Perjantaina on sadekuuroja itäpainotteisesti, ja yksittäisiä sadekuuroja Keski-Suomessa, mutta yleisesti ottaen pilvisyys vähenee. Jo perjantaina helteet ovat etenkin etelässä ja lännessä mahdollisia, mutta varsinkin lauantaina ja sunnuntaina.\n– Hyvään suuntaan ovat ilmat menossa varmasti monen lomalaisen mielestä, eli lämpöisempään ja poutaisempaan päin, eikä kylmenemisen merkkejä ole näköpiirissä.\nSää muuttuu lämpimämmäksi ja poutaisemmaksi. Arkisto


Kehityksen edistysaskeleita 5: Lukutaidon leviäminen on keskeneräinen menestystarina – ”oman nimikirjoituksen osaaminen on iso asia” Survey\nKehityksen edistysaskeleita 5: Lukutaidon leviäminen on keskeneräinen menestystarina – ”oman nimikirjoituksen osaaminen on iso asia”\nPalautekysely jutusta maailma.netin lukijaraadille\nVielä 1950-luvulla lukutaito oli vähemmistöllä maailman väestöstä. Sen jälkeen lukutaito on yleistynyt kovaa vauhtia, mutta historiaa lukutaidottomuus ei ole. Sierra Leonessa tehdyssä kehitysyhteistyöhankkeessa lukemaan opeteltiin puutikkujen ja hedelmänkuorten avulla. Jo oman nimen oppiminen voi mullistaa elämän. Lue juttu täältä: http://www.maailma.net/uutiset/lukutaidon-leviaminen-on-keskenerainen-menestystarina-oman-nimikirjoituksen-osaaminen-on\n* 1. Ikä\n* 2. Sukupuoli\n* 3. Lukutaito on itsestäänselvyys, jota länsimaissa harvoin tulee ajatelleeksi. Mitä ennakkoajatuksia sinulla oli aiheesta ennen jutun lukemista?\n* 4. Millaisia ajatuksia juttu herätti?\n* 5. Koitko jutun kiinnostavaksi?\nEi kovinkaan kiinnostava\nEi lainkaan kiinnostava\nMiksi, miksi et?\n* 6. Halusimme toisaalta muistuttaa, että lukutaito ei ole itsestäänselvyys, toisaalta kertoa, että siinä on tapahtunut suurempaa edistystä kuin voisi ehkä kuvitella. Koetko jutun lisänneen tietoasi aiheesta?\n* 7. Oliko juttu mielestäsi riittävän helppolukuinen?\nJos juttu ei ollut riittävän helppolukuinen, miten sitä olisi voinut helpottaa?\n* 8. Oletko jakanut juttua eteenpäin sosiaalisessa mediassa?\nEn, mutta harkitsen\n* 9. Muita ajatuksia jutusta tai juttusarjasta\n* 10. Mikäli luit jutun oppitunnilla, mikä oli koulusi?


Testissä vaelluskenkä Woodlander Helgi - Retkipaikka\nEnsimmäisenä testipäivänä syyskuun lopulla oli vesitihkuinen keli, muutama aste plussaa. Suojasin kengät ennen reissuun lähtöä mehiläisvahaa ja öljyjä sisältävällä kenkärasvalla.\nMärässä kangasmetsässä Airtex-kalvolla suojatut kengät pitivät kosteutta oikein hyvin. Iltanuotiolla varpaat pysyivät lämpiminä ja sukka tuntui edelleen kuivalta. Kokoa valitessa arvoin pitkään numeroiden 39 ja 40 välillä. Muutaman eri sukkavaihtoehdon kanssa sovitettuani päädyin pienempään kokoon. Siinä taisi tulla tehtyä virhe.\nToisaalta sopivan mallisen kengän etsiminen aina hyvin mielenkiintoista puuhaa, kun jalka on leveä ja jalkaholvi korkea. Joka tapauksessa toisella testikerralla seitsemän kilometrin mittaisella luontopolulla jalkineet alkoivat puristaa epämiellyttävästi. Vastaavassa tilanteessa kannattaakin valita suurempi koko ja pelata pohjallisella tai sukalla.\nPidoltaan kengät osoittautuivat erinomaisiksi. Jyrkkiä nousuja ja kivikkoista maastoa käsittävän reitin kulkeminen onnistui mukavasti. Kolmannen kerran laitoin kengät jalkaan kun suuntasin suolle. Matkaa taitettiin ohuen lumen peittämiä, pikkupakkasessa osittain jäätyneitä pitkospuita pitkin. Liukastumisen pelkoa ei ollut, kuvioitu kuminen pohja piti lupauksensa.\nKenkien pintamateriaali on nahkaa, samoin kuin varren yläosa sisäpuolelta. Muutaman reissun jälkeen jalkineet ovat edelleen kuin uudet. Nilkan yläpuolelle ulottuva varsi tuntuu jalassa mukavalta. Kengät eivät myöskään ole järin raskaat ja painavat. Lestiongelmia lukuun ottamatta kengät ovat palvelleet hyvin syksyn lyhyillä retkillä.\nKengät vastasivat odotuksia, jotka kevyille retkijalkineille asetin. Ainakin polkuja pitkin taivaltavalle sunnuntairetkeilijälle uskallan kokemusteni pohjalta näitä vaelluskenkiä suositella. Ja mikäli kiinnostus heräsi, kengät löytää valmistajan verkkokaupasta.\nErätukku lahjoitti testissä olleet kengät testaajalle, joten tarpeen mukaan päivitämme juttua kokemuksien karttuessa.\nTags: Erätukku, Kati Soininen, kenkä, testi, vaatearvostelu, vaelluskenkä\nhttps://retkipaikka.fi/wp-content/uploads/2014/12/kenkatesti-2.jpg 579 1028 Kati Soininen http://i1.wp.com/retkipaikka.fi/vapaa/wp-content/uploads/2015/04/retkipaikka_vaaka.png Kati Soininen2014-12-04 19:06:322017-06-01 16:04:45Testissä vaelluskenkä Woodlander Helgi\nRiitta-Liisa Savolainen says:\n16.12.2014 at 7.28\nSamat kengät olleet käytössä kesästä saakka. Hinta-laatu suhde näissä huippuluokkaa.\nTuula Korkeemaa says:\n3.4.2015 at 16.50\nMikä on vedenpitävyys kengissä? Voiko niillä ylittää puroja tai matalia jokia siten, että varsikin kestää vettä?\nSaariselän erämailla Arviossa Kilpisjärvi Halti retkeilyopas ja kartta


Päiväretkikurssi perheille - Valla Outdoors Oy\nLasten ja aikuisten yhteiselle päiväretkikursille kannattaa lähteä, kun haluatte lasten kanssa löytää yhteisen polun retkeilyyn. Päiväretkikurssilla opetellaan tulien tekoa, vuolemista, ruuanlaittoa, reittisuunnittelua ja retkeilyalueilla suunnistamista. Kaikki oppivat vastuullisen retkeilyn periaatteet ja jokamiehenoikeudet kaikenikäisille sopivalla tyylillä – leikkien ja konkreettisten esimerkkien kautta.\nRetkikurssi tapahtuu lasten ehdoilla ja sopii kaikille lapsille, jotka jaksavat kävellä noin 1 kilometrin, pitävät ulkona leikkimisestä ja joita kiinnostaa opetella vuolemaan puukolla ja sytyttämään tulet ilman tulitikkuja. Jos lapsi ei jaksa tai voi osallistua kurssin kaikkiin osiin, se ei haittaa. Jokainen perhe tai aikuinen-lapsi-yksikkö voi päättää, mikä sopii heille kaikkein parhaiten. Kaikkien olisi kuitenkin hyvä olla mukana kurssin aloituksessa.\nKurssi alkaa tunnin verkkokurssilla reittisuunnittelusta. Muut käytännön harjoitukset ja leikkiminen tapahtuu Teijon kansallispuistossa. Perheiden päiväretkikurssin retkiosuus kestää 4 tuntia. Lopussa valmistetaan ja syödään yhdessä retkilounasta. Samalla kokeillaan erilaisia retkikeittimiä ja opetellaan käteviä tapoja hoitaa lapsiperheen retkiruokailu.\nPäiväretkikurssin hintaan kuuluu\n1 h verkkokurssi, 4 h retkikurssi Teijon kansallispuistossa, kompassien ja kansallispuistojen karttojen laina, lapsille turvallisten puukkojen laina, retkikeitinten laina sekä retkilounas keittimillä valmistettuna.\nKurssin vetäjä Mia Sinisalo on erä- ja luonto-opas ja luokanopettaja, joka uskoo, että lasten on hyvä vähän seikkailla. Mia Sinisalo on retkeillyt omien lastensa kanssa, kun nämä olivat pieniä ja nyt siskon lapsien kanssa, omien kasvettua jo aikuisiksi.\nTurvallisuus lasten ja aikuisten yhteisellä päiväretkikurssilla\nRyhmään otetaan enintään 8 osallistujaa.\nKädet pestään ennen kurssia. Kurssin aikana käytetään käsidesiä, vettä ja saippuaa käsien puhdistamiseen.\nHalutessaan voi pitää kasvosuojaa.\nJokainen aikunen-lapsi/set -ryhmä käyttää samaa veden- ja pesunkestävää karttaa, kompassia, keitintä ja puukkoa. Kaikki välineet on puhdistettu ennen kurssia.\nKaikilla on omat ruokailuvälineet.


TOSIBOX®-yhteys Berliinin poliisiakatemian DEOS-rakennusautomaatioon\nTOSIBOX®-yhteys Berliinin poliisiakatemian DEOS-rakennusautomaatioon auttaa optimoimaan kiinteistöjen energiankulutusta\nKansainvälinen DEOS AG toimittaa rakennusautomaatiojärjestelmät Berliini-Spandaun poliisiakatemian rakennuksiin. Optimoitu energiankulutus saavutetaan etäkäytöllä, jonka mahdollistaa Tosibox Oy:n kehittämä tietoturvallinen TOSIBOX®-yhteysratkaisu.\nDEOS AG rakentaa Berliinin poliisiakatemian rakennuksiin korkeimpien turvallisuusvaatimusten mukaiset etäyhteydet patentoidun TOSIBOX®-teknologian avulla. Hanke on jo alkanut ja ensimmäiseen rakennukseen on toimitettu DEOSin OPENweb-teknologialla toteutettu rakennusautomaatiojärjestelmä. Järjestelmä on yhdistetty TOSIBOX® Lukko 500:n avulla suojatun verkon kautta DEOSin OPENweb-verkkoon.\nEnergiankulutuksen optimoimiseksi energiamittarit luetaan automaattisesti DEOS DDC:n (OPEN EMS) kautta. Tila- ja lämpötila-arvot välitetään TOSIBOX®-ratkaisun avulla pilvivalvomoon. Näin työntekijät voivat etsiä vikoja etänä ja optimoida LVI-järjestelmää rakennusautomaation avulla, jolloin häiriöihin voidaan puuttua välittömästi etävalvomosta käsin. Tämä säästää matkustusaikaa rakennusten luo, ja nopeamman vikaantumisen havaitsemisen ja täsmällisemmän vika-analyysin kautta myös tarvittavan palveluntarjoajan paikalle saaminen nopeutuu.\n“DEOSin keskitetty OPENweb-rakennusautomaatiojärjestelmä yhdistettynä TOSIBOX®-ratkaisun tietoturvamekanismeihin rakennusten verkkojen rakentamiseksi sai meidät vakuuttuneeksi. Nyt voimme hallita rakennusten energiankulutusta paremmin ja säästää rahaa,” sanoo Niels Mühlmann, Berliner Immobilienmanagement GmbH:n kiinteistöpäällikkö.\nKoska uusi kaapelirakenne ei sopinut vanhoihin rakennuksiin, ratkaisu löytyi TOSIBOX® Lukko 500i -tuotevariantista, jossa on sisäänrakennettu LTE-modeemi. Korkean suorituskyvyn TOSIBOX® Lukko 500i on nyt liitetty rakennusautomaatiojärjestelmään. Korkean käyttöasteen varmistamiseksi Lukko 500 on yhdistetty Internetiin kahdella tavalla: DSL ja SIM/mobiili. Jos LTE-verkko ei ole käytettävissä, yhteys kulkee DSL-linjan yli valmiustilaratkaisuna. Lukko 500 etsii jatkuvasti nopeinta yhteyttä. Lisäksi TosiOnline™-toiminto palauttaa katkenneet yhteydet automaattisesti, mikä tekee ratkaisusta erittäin luotettavan.\nTOSIBOX® Virtual Central Lock on VPN-yhteyksien hubi, joka tarjoaa kaksisuuntaisen viestinnän kaikkiin kohteisiin. Lisäksi se mahdollistaa jatkuvan valvonnan, reaaliaikaisen datankeruun ja datan loggauksen. Virtual Central Lock kutistaa pääsynhallintaan perinteisesti käytetyn työajan päivistä minuutteihin, mikä helpottaa isojen verkkojen hallintaa.\n“Datankeruu ja analysointi mahdollistavat tehokkaamman toiminnan ja luovat uusia liiketoimintamahdollisuuksia. Turvallisista yhteyksistä tulee yhä tärkeämpiä maailmassa, jossa kasvava määrä rakennuksia, järjestelmiä ja koneita liitetään Internetiin. Haluamme varmistaa, että turvalliset digitaaliset yhteydet ovat helposti saatavilla, mikä tuo kaiken Internetin (IoE, Internet of Everything) mahdollisuudet kaikkien ulottuville,” sanoo Jarno Limnéll, Tosiboxin toimitusjohtaja.\nTOSIBOX® Lukko 500 on yhtiön palkittu lippulaivatuote, joka tuo ennennäkemättömiä mahdollisuuksia operatiivisten toimintojen hallinnointiin ja uusien IoT-ratkaisujen rakentamiseen. CE-hyväksytylle tuotteelle on juuri myönnetty Pohjois-Amerikkaan vaadittavat UL-, FCC- ja ISED-hyväksynnät, joiden ansiosta Lukko 500 on nyt entistä laajemmin hyödynnettävissä.\nDEOS AG on kehittänyt ja tuottanut rakennusautomaation älykkäitä ja kokonaisvaltaisia digitaalisia energiankulutuksen optimointijärjestelmiä yli 50 vuoden ajan. Nykyään DEOS AG on kansainvälinen yritys, jonka johto omistaa. Sillä on yli 250 työntekijää yhteensä 12 toimipisteessä ympäri maailman.\nDEOS AG:n tuotteet ja ratkaisut yhdistävät LVI- ja valaistuslaitteista saatavan datan ja luovat tehokkaan kokonaisjärjestelmän. Nykyaikaisia IoT- ja pilvituotteita käyttämällä saavutetaan merkittäviä synergiavaikutuksia. DEOS AG:n patentoidut tehokkuusratkaisut takaavat maksimaalisen energiansäästön sekä ilmastoystävällisyyden. DEOS-ratkaisut antavat käyttäjälle kattavat tiedot rakennuksen energiakustannuksista ja -tehokkuudesta, teknisten laitteiden kunnosta sekä lämpötila-, kosteus- ja ilmanlaadun parametreistä. www.deos-ag.com\nBerliner Immobilienmanagement GmbH (BIM) on Berliinin osavaltion kokonaan omistama tytäryhtiö, joka vastaa yli 5000:sta osavaltion omistamasta rakennuksesta ja tontista. BIM:n tytäryhtiö Berliner Energiemanagement GmbH (B.E.M.) tuottaa energiatehokkuustoimenpiteitä kiinteistöpalvelujen ja sähkötekniikan alalla. www.bim-berlin.de


Mira Hautajoki - Blogit.fi\n26-vuotias seikkailunhaluinen romantikko kirjoittelee blogia Los Angelesin syleilystä. Blogissa käsittelen hyvinvointi-, lifestyle- ja kauneus aiheita. Kirjoitan elämästä, niistä hyvistä ja huonoista hetkistä. Blogissa pääset maistamaan myös palan aitoa Californiaa ja au pair arkea.\nTunnisteet: oma elämä, lifestyle, au pair\nMira Hautajoki - postaukset\nMira Hautajoki · 22.06.2018Elämäni ensimmäistä kertaa olen keskellä somekriisiä. Viime viikkoina mielessä on pyörinyt lähinnä kysymykset, minkälaisen kuvan annan itsestäni sosiaalisessa mediassa ja esimerkiksi täällä blogissa. Olen miettinyt...\nMira Hautajoki · 09.06.2018Nyt ollaan loppusuoralla kevään opintorutistuksen jälkeen. Pakko myöntää että tammikuusta alkaen koko vuosi on ollut kiireen täyttämä, olen ollut väsynyt. Nyt voin kuitenkin ylpeänä todeta, että kaksi espanjan...\n5 x parhaat rahan säästö vinkit\nMira Hautajoki · 24.05.2018Pienen tuhlailumorkkiksen jälkeen on hyvä taas muistuttaa itseään rahan säästämisestä. Edessä on todennäköisesti reilu kuukauden loma henäkuussa,...\nIlmainen kielikurssi puhelimeen\nMira Hautajoki · 16.05.2018Helppoa, hauskaa ja mukavaa ajanvietettä, nimittäin tämä espanjan opiskelu. Opiskelin West L.A Collegessa 30 tuntia Espanjan alkeita, Duolingo -app...\nMira Hautajoki · 10.05.2018Koen olevani sellainen oman tien kulkija meidän perheen keskuudessa. Vietin lapsuuteni maalla, multaa varpaiden välissä, ulkona temmeltäen ja kotieläimiä hoivaten. Meidän perheessä arvostettiin maalaiskylän rauhaa ja...\nMira Hautajoki · 07.05.2018Viime viikolla löysin itseni pelottavan usein makaamasta sängyllä, miettimästä jopa, että avaisin tv:n ja katsoisin pari dokkaria, yhden katsoinkin. Ei yhtään minun tapaista, siis katsoa tv:tä ja löhöillä sängyn...\n3 vinkkiä oman tyylin löytämiseen\nMira Hautajoki · 01.05.2018Au pair vuosi on ollut itsensä etsiskelyä monella tapaa, niin ammatillisten haaveilen kaivelua, kuin oman tyylin etsimistä. Punapäänä on laittanut...\nMira Hautajoki · 28.04.2018Sanna matkusti Losiin viime sunnuntaina, ihan mahtavaa! Hyvä ystävä ja Losin lämmittävä kevätaurinko, voiko parempaa yhtälöä olla? Edessä häämöttää...\nMira Hautajoki · 24.04.2018Reilun kuukauden kuluttua koittaa taas joka vuotinen juhlapäivä, nimittäin syntymäpäivä. Silloin pamahtaa täyteen kokonaiset 27-vuotta. Nuorihan mä olen sillä 50-vuotiaiden mittakaavalla. Jos rehellisiä ollaan, niin en...\nVieläkö toinen au pair vuosi perään?\nMira Hautajoki · 17.04.2018Toinen au pair vuosi on ollut mielen päällä jo useamman kuukauden. Mulle on ollut aika selvää alusta saakka, että haluan jäädä tänne pidemmäksi...\nMira Hautajoki · 13.04.2018Au pairiutta voi jossain määrin verrata työsuhteeseen, mutta au pair sattuu myös asumaan työnantajansa nurkissa. Joustavuutta tarvitaan, kuten missä...\nMira Hautajoki · 10.04.2018Yksi lemppari aiheistani on unelmien toteuttaminen ja ylipäätään unelmointi. Olen sitä mieltä, että jokaisen pitäisi uskaltaa unelmoida ja rohkaistua myös asettamaan unelmia päämääräksi...\nKuinka amerikka on muuttanut minua?\nMira Hautajoki · 05.04.2018Nykyään mietin, että on normaalia ja hyvien tapojen mukaista heittää hyvät huomenet hymyn kera tuntemattomille vastaantulijoille lenkkipolulla....\nVoiko ulkomaille lähteä kohtalaisella englann...\nMira Hautajoki · 03.04.2018Mä olen aina haaveillut ulkomailla asumisesta, tai ehkä ne on olleet sellaisia suuria unelmia, joiden en uskonut koskaan toteutuvan. Nuorena olisin...\nLähiruokaa losista - farmer's market\nMira Hautajoki · 29.03.2018Californiassa saa takuulla aina tuoretta lähiruokaa, ainakin The Original Farmer's marketilta, jossa paikalliset tuottajat myyvät hedelmiä, marjoja,...\nAu pair vuosi - seikkailua ja lastenhoitoa\nMira Hautajoki · 27.03.2018Au pair vuosi on sellainen kauppa, jossa lastenhoito on joka viikkoinen velvollisuus, ja ulkomailla asuminen tulee ikään kuin kaupan päälle. Ei yhtä...\nStressiä ja stressin hallintaa\nMira Hautajoki · 23.03.2018Voihan stressi ja sen mukana tuoma ahdistus. Tiedättekö sen tunteen, kun on lista hoidettavia asioita, mutta ei riittävästi aikaa niiden hoitamiseen?...\nNykytaidetta Los Angelesissa - THE BROAD\nMira Hautajoki · 20.03.2018Viime aikoina on tullut ihan liikaa lojuttua kotona ja hoideltua asioita. On ollut sellainen fiilis, että jotain on ryhdyttävä tekemään jotain,...\nMira Hautajoki · 16.03.2018Tunnen sympatiaa kuunnellessani Laura Mannisen teosta - Kaikki anteeksi*. Se on tarina parisuhdeväkivallasta, siitä kuinka unelmien parisuhde muuttuu peloksi ja väkivallaksi. Minulla ei ole...\nMira Hautajoki · 14.03.2018Au pair on velvollinen opiskelemaan kuusi creditiä (noin 75 tuntia) kuluvan au pair vuoden aikana USA:ssa. Mun vuosi on jo yli puolen välin, eikä toistaiseksi ole yhtään opintoja kasassa....\nTorrey pines - terveisiä postikorttimaisemista\nMira Hautajoki · 12.03.2018Viime kuussa oltiin taas San Diegossa viettämässä viikonloppua ja tulomatkalla pysähdyttiin Torrey Pinesin luonnonpuistoon patikoimaan upeiden...\nMira Hautajoki · 09.03.2018Stressitasot ja paniikki ehti jo nousta, kun Culver City Adult School ei hyväksynytkään minua opiskelemaan englantia. Edeltävästi olin varma, että...\nMira Hautajoki · 07.03.2018Periaatteessa kuka tahansa voi lähteä au pairiksi iästä ja taustoistaan huolimatta, mikäli löytää itse perheen ja maan, jonne on helppo muuttaa väliaikaisesti. Olen kuullut myös mummo...\nSkin food tuotteet testissäInspiration


Henkilöstö – Virkamiehet – Ylennys – Vuoden 2007 ylennyskierros – Ylentämättä jättäminen – Kumoaminen – Täytäntöönpanotoimet – Uusi ansioiden vertailu – Tehtäväryhmän AST virkamiesten ansioiden vertailu heidän urakehityksensä mukaan\nAihe: SEUT 270 artiklaan, jota sovelletaan Euratomin perustamissopimukseen sen 106 a artiklan nojalla, perustuva kanne, jossa Vincent Bouillez vaatii virkamiestuomioistuinta lähinnä kumoamaan päätöksen, jolla hänet jätettiin ylentämättä palkkaluokkaan AST 7 vuoden 2007 ylennyskierroksella ja jonka neuvosto teki 1.10.2010 sen uuden ansioiden vertailun seurauksena, joka se teki asiassa F-53/08, Bouilliez ym. vastaan neuvosto, 5.5.2010 annetun tuomion (5.5.2010 annettu tuomio) täytäntöönpanotoimena.\nRatkaisu: Kanne hylätään. Neuvosto vastaa omista oikeudenkäyntikuluistaan ja se velvoitetaan korvaamaan yhden neljäsosan Vincent Bouilliez’n oikeudenkäyntikuluista. Kantaja vastaa kolmesta neljäsosasta omia oikeudenkäyntikulujaan\n1. Virkamiehet – Ylennys – Ansioiden vertailu – Yksityiskohtaiset säännöt – Hallinnon harkintavallan rajat – Yhdenvertaisen kohtelun periaatteen noudattaminen – Nimittävän viranomaisen on tarkasteltava kaikkia ylennyskelpoisia virkamiehiä\n2. Virkamiehet – Ylennys – Ansioiden vertailu – Yksityiskohtaiset säännöt – Tehtäväryhmän AST virkamiehet – Erillinen tarkastelu urakehityksen mukaan\n(Henkilöstösääntöjen 45 artikla; liitteessä XIII oleva 10 artikla)\n3. Virkamiehet – Ylennys – Ansioiden vertailu – Hallinnon harkintavalta – Huomioon otettavat seikat\n(Henkilöstösääntöjen 45 artiklan 1 kohta)\n4. Virkamiehet – Ylennys – Ansioiden vertailu – Hallinnon harkintavalta – Tuomioistuinvalvonnan rajat\n1. Henkilöstösääntöjen 45 artikla, jonka mukaan nimittävän viranomaisen on vertailtava ylennyskelpoisten virkamiesten ansioita, edellyttää, että tällainen vertailu koskee kaikkia ylennyskelpoisia virkamiehiä heidän hoitamistaan tehtävistä riippumatta. Tällaisella vaatimuksella ilmaistaan nimittäin sekä virkamiesten yhdenvertaista kohtelua koskevaa periaatetta että urakehityksen periaatetta.\nKoska henkilöstösäännöt laatinut lainsäätäjä on halunnut sulauttaa kaikki hallintovirkamiehet yhteen ainoaan tehtäväryhmään siitä riippumatta, hoitavatko he kielten alan tehtäviä vai muita tehtäviä, nimittävän viranomaisen on suoritettava yksi yhteinen ansioiden vertailu kaikista samaan palkkaluokkaan kuuluvista ylennyskelpoisista hallintovirkamiehistä.\nVirkamiestuomioistuin: asia F‑14/09, Almeida Campos ym. v. neuvosto, 15.12.2010, 31 ja 35 kohta oikeuskäytäntöviittauksineen\n2. Tehtäväryhmän AST virkamiesten osalta henkilöstösääntöjen liitteessä XIII olevassa 10 artiklassa säädetään viitekertoimia jokaisen palkkaluokan avoimien virkojen lukumäärän määrittelemiseksi.\nKoska hallinnon on noudatettava näitä kertoimia, nimittävä viranomainen on perustellusti vertaillut erikseen tehtäväryhmän AST virkamiesten ansioita sen mukaan, mikä on heidän urakehityksensä.\nTältä osin ylennyskierrosta varten urakehityksen mukaan tehtävä tehtäväryhmän AST virkamiesten ansioiden vertailu ei ole ristiriidassa henkilöstösääntöjen 45 artiklan kanssa, koska henkilöstösääntöjen liitteessä XIII olevalla 10 artiklalla, joka on erityissäännös, poiketaan henkilöstösääntöjen yleisistä säännöksistä.\nVirkamiestuomioistuin: asia F‑20/09, Juvyns v. neuvosto, 10.11.2011, 42 ja 43 kohta\n3. Nimittävällä viranomaisella on laaja harkintavalta henkilöstösääntöjen 45 artiklassa säädetyn ylennyspäätöksen yhteydessä huomioon otettavassa ansioiden vertailussa.\nTältä osin henkilöstösääntöjen 45 artiklan 1 kohdassa jätetään toimielimille harkintavaltaa sen päättämiseksi, mitä seikkoja ylennyskelpoisten virkamiesten ansioiden vertailussa otetaan huomioon, koska siinä ei esitetä tältä osin tyhjentävää luetteloa. Henkilöstösääntöjen 45 artiklan 1 kohdassa täsmennetään ilmaisulla ”erityisesti”, mitkä ovat kolme tärkeintä ansioiden vertailussa huomioon otettavaa seikkaa. Siinä ei kuitenkaan suljeta pois muiden sellaisten seikkojen huomioon ottamista, jotka myös voivat ilmentää ylennyskelpoisten virkamiesten ansioita. Tätä toteamusta ei horjuta se, että nimittävä viranomainen voi ylennysasioissa ottaa vain toissijaisesti – jos ylennyskelpoisten virkamiesten ansiot ovat henkilöstösääntöjen 45 artiklan 1 kohdassa tarkoitettujen kolmen nimenomaisen seikan osalta samat – huomioon ehdokkaiden iän ja heidän palvelusaikansa palkkaluokassa tai yksikössä. Ikä tai palvelusaika ei nimittäin sinällään voi ilmentää ylennettäväksi ehdolla olevan henkilön ansioita. Tästä syystä kyseiset seikat voidaan ottaa huomioon ainoastaan sitä varten, että yhtä ansioituneet ehdokkaat voidaan erotella toisistaan.\nHallinnolla on laaja harkintavalta päättää, millaisen merkityksen se antaa kullekin henkilöstösääntöjen 45 artiklan 1 kohdassa mainituista kolmesta ylennyskelpoisten virkamiesten ansioiden vertailussa huomioon otettavasta seikasta, eikä kyseisen artiklan säännöksissä suljeta pois mahdollisuutta määrittää kyseisten seikkojen keskinäinen painoarvo.\nEnsimmäisen oikeusasteen tuomioistuin: asia T‑132/03, Casini v. komissio, 15.9.2005, 52 kohta oikeuskäytäntöviittauksineen\nVirkamiestuomioistuin: asia F‑104/09, Canga Fano v. neuvosto, 24.3.2011, 68 kohta, valitus vireillä unionin yleisessä tuomioistuimessa, asia T‑281/11 P ja asia F‑9/10, AC v. neuvosto, 28.9.2011, 25 kohta oikeuskäytäntöviittauksineen\n4. Nimittävän viranomaisen harkintavaltaa rajoittaa se, että virkamiesten ansioita on verrattava huolellisesti ja puolueettomasti yksikön edun ja yhdenvertaisen kohtelun periaatteen mukaisesti. Käytännössä tämä vertailu on suoritettava yhdenvertaisin perustein, ja siinä on käytettävä toisiinsa verrattavissa olevia tietolähteitä ja tietoja.\nTällä alalla tuomioistuinvalvonta on rajoitettava siihen kysymykseen, onko hallinto voinut päätyä ratkaisuunsa mahdollisuuksiaan ja keinojaan käyttäen kohtuuden rajoissa käyttämättä toimivaltaansa ilmeisen virheellisesti.\nVirkamiestuomioistuimelle ei siis kuulu ylennyskelpoisten hakijoiden kaikkien asiakirja-aineistojen yksityiskohtainen uudelleentarkastelu, jotta se voi varmistaa olevansa samalla kannalla kuin nimittävä viranomainen, koska jos se ryhtyisi tällaiseen toimintaan, se ylittäisi sille kuuluvan laillisuusvalvonnan korvaamalla täten omalla arvioinnillaan nimittävän viranomaisen ylennyskelpoisten hakijoiden ansioista tekemän arvioinnin.\nLisäksi virkamiestuomioistuin ei voi korvata omalla arvioinnillaan nimittävän viranomaisen virkamiesten pätevyydestä ja ansioista suorittamaan arviointia, ja kumoaminen ilmeisen arviointivirheen vuoksi on mahdollinen vain jos asiakirja-aineistosta käy ilmi, että kyseinen viranomainen on ylittänyt harkintavaltansa rajat.\nEnsimmäisen oikeusasteen tuomioistuin: em. asia Casini v. komissio, 52 kohta oikeuskäytäntöviittauksineen\nVirkamiestuomioistuin: em. asia AC v. neuvosto, 14 ja 23 kohta ja asia F‑51/08 RENV, Stols v. neuvosto, 13.12.2011, 37 ja 38 kohta


Lausunto luonnoksesta hallituksen esitykseksi kudoslain muuttamisesta - Sairaanhoitajat\nLausunto luonnoksesta hallituksen esitykseksi kudoslain muuttamisesta\nSairaanhoitajaliitto kommentoi lausuntokierroksella ollutta luonnosta hallituksen esitykseksi laiksi ihmisen elimien, kudoksien ja solujen lääketieteellisestä käytöstä annetun lain (101/2001, kudoslaki) muuttamisesta.\nVoimassa olevan kudoslain 4 §:n 1 momentin mukaan täysi-ikäinen henkilö, joka kykenee päättämään hoidostaan, voi luovuttaa uusiutumattoman elimen tai uusiutumatonta kudosta van lähiomaisen tai muun läheisensä sairauden tai vamman hoitoa varten. Elimen tai kudoksen irrottamiseen tulee olla myös Sosiaali- ja terveysalan lupa- ja valvontaviraston (Valvira) lupa.\nKannatimme esityksessä ehdotettua kudoslain 4 §:n muuttamista siten, että uusiutumattoman elimen tai kudoksen luovuttajana voi olla muukin henkilö kuin säädöksen mukainen lähiomainen tai muu läheinen.\nKannatimme myös sitä, että jatkossakin päälähtökohtana on, että luovuttaja on vastaanottajan sukulainen tai muu läheinen. Pidimme hyvänä asiana, että sukulaisen ja läheisen käsitettä esitetään laajennettavaksi nykyisestä määritelmästä. Tämä tarkoittaa, että tulevaisuudessa luovuttaja voisi olla esimerkiksi läheinen ystävä. Kannatimme myös sitä, että jatkossa myös täysin anonyymi lahjoitus olisi mahdollista, käytännössä koskien munuaisen luovuttamista.\nMielestämme myös ehdotus lisätä pykälään säännös, jonka mukaan luovuttajan sopivuuden arvioimiseksi tulee tehdä tutkimukset ja selvitykset on kannatettava. Tutkimuksilla ja selvityksillä varmistetaan luovutuksen turvallisuus sekä sen vapaaehtoisuus. Selvitysten avulla voidaan sulkea pois myös se, että luovutukseen ei liity taloudellisen edunhankkimista tai tarjoamista.\nKannatimme myös sitä, ettei luovutuksen vapaaehtoisuuteen ja madolliseen taloudelliseen etuun liittyen tutkimusten ja selvitysten tekemiseen osallistunut henkilö saa olla päättämässä elimen tai kudoksen irrottamisesta. Säätämällä luovutuksen kriteereistä tavoitteena on myös varmistaa luovutusten asianmukaisuus ja eettisyys.


kalaa & baliikkia & kalabaliikkia: Ensimmäinen adventti ja sitä edeltävä lauantai.\nNiin se vain on ensimmäinen adventti myös täällä Istanbulissa. Tässä tältä aamulta aamupalakuva. Tuli tarve saada adventtikynttelikkö, mutta omani on Suomessa, eikä sitä tähän hätään sieltä saanut. Täällä myydään tuoretta maitoa lasipulloissa, niistä vaan kyltit pois ja sisälle merisuolaa ja punaista nauhaa ympärille :) Äitini lähetti Suomesta mun joskus ostamat metalliset numerokyltit 1-4 ja ne sitten tuohon ja voilá, meillä on adventtikynttilät. Ikeahan muutenkin pelastaa ulkosuomalaiset pulasta ja sieltä myös tuo led-kranssi. Sen ripustamisprosessi ei ihan ehkä täyttänyt kaikkia työturvallisuusmääräyksiä, mutta sielläpä tuo nyt on :D\nAdventtirauhaa edelsi suomettumiskohtaus, johon kuului ruisleipä ja pullaleeta. Ystävillä oli tupaantuliaiset ja mikä olisi sen parempi hetki kokeilla toiselta ystävältä jo joku aika sitten saatua pakastimessa ollutta ruisleivän juurta. Ihan en malttanut kaikkia ohjeita heti totella, olisi muka kannattanut laittaa juuri uuniin niin alhaiselle lämmölle, että vaan valot tuli päälle. Ajattelin että kyllähän se tulee pöydälläkin liinan alla. No, eipä tullut :) Sitten piti vähän säätää ja sählätä ja sitten onnistui vaihe vaiheelta. Onneksi ohjeetkin oli hyvät!\nLopulta siis uskoin, että uuni on juuren mieleen. Säädön jälkeen tässä on yksilö, jossa on kuplia ja joka tuoksuu ihanan happamalle.\nSitten se sai odottaa päivän. Illalla lisäsin siihen jauhoja niin paljon, että puukauha pysyy siinä pystyssä. Huomatkaa kulhon alla ohjelappu, jonka piti olla koko ajan mukana. Sitten kun jauhoja on sopivasti, taikinaan tehdään risti kämmensyrjällä. Isoäidit opetti jo sen. Ensimmäinen merkitys on siunata taikina ja siitä näkee myös suunnilleen sen, milloin taikina on valmiiksi noussut.\nTässä noussut yksilö matkalla paistumaan uuniin ja seuraavaksi jo matkalla ystäville liinaan käärittynä.\nJostain kumman syystä ruisleivän leivonta kirvoitti mieleni semmoiseen suomi-fiilikseen, että tuli tekaistua pullataikinakin. Sitä tehdessä päätin, että tekaisenpa pitkästä aikaa pullapitkot oikein neljällä letittäen. Tuli elävästi mieleen muisto MatkaMartan lapsuudesta. Mieleni kulki 80-luvun pohjoispohjalaiseen maalaistaloon, jossa sain lapsuuttani viettää isän, äidin, pikkusiskon ja mummon kanssa. Meillä oli perinteenä leipomispäivät noin kerran viikossa, jolloin lämpeni leivinuuni. Olin varmaan alle kouluikäinen, kun arkena olin mummon kanssa leipomassa. Mummo teki pullaa neljällä letittäen ja minäkin halusin tai tarkemmin ottaen H A L U S I N !!!! No, mummo antoi taikinapalat ja kehotti toimimaan :) Sain aikaiseksi kaksi pitkää nauhaa, mutta sitten olikin hankalaa. Mummo oli ihana, mutta hänen ajatuksensa leipomispäivästä oli ehkä se että silloin leivotaan eikä säädetä. Hän neuvoi minua, "vuorotellen, ylhäältä, alhaalta, ylhäältä, alhaalta ja jätä sitten sinne laitaan ja taas vasemmalta liikkeelle..." No, eihän siinä kauaa mennyt, kun pulla oli ihan solmussa. Pienen MatkaMartan päässä oli ehkä kuva siitä, miten barbin tukka oli onnistuneesti mennyt kolmen osan letille, mutta neljä olikin ihan eri juttu ja pullataikina vähän tarttuvampaa.\nKovin kauaa ei mennyt, kun kiskaisin pullataikinani perisuomalaiseen keihästyyliin ja varmaan vielä huutaenkin vastakkaiseen seinään. Mutta kuinkas kävi, mummo ei tullutkaan hakemaan hieman kiukuttelevaa mussukkaansa takaisin leipomaan - ei, sanottiin että siltä päivää on pullanleipominen osaltani ohi. Menin pöydän alle itkemään kurjaa kohtaloani. Muistan kuulleeni oven käyvän ja tajusin että isä tulee navetalta, ajattelin toivoni koittaneen ja että isä varmaan antaa minun leipoa vielä. Mutta tokikaan näin ei sitten käynyt, vaan hän ei käyttänyt veto-oikeuttaan ja mummon päätös pysyi voimassa. Toki varmaan jotain sain tehdä vielä silloin, mutta pullaan koskeminen oli kiellettyä :)\nKerrastahan ei temperamenttinen kaveri oppinut, seuraavalla kerralla vielä kokeilin saisinko pullataikinan heitettyä minne pippuri kasvaa, mutta pikkuhiljaa kasvatustoimenpiteet tehosivat ja niin koitti se päivä, kun sain tehtyä neljällä letitetyn pullan. Olihan se niin paljon hienompi kuin ne kolmella tehdyt. Sitä saavutusta piti sitten äidillekin näyttää :)\nLauantaina oli kaikki edellytykset sille, että tämäkin pullaparka päätyisi pois leivontapöydältä, mutta hillitsin kuitenkin itseni :) Ruisleipä oli uunissa ja pullataikina tehty, kun ovikello soi. Siellä oli vuokraemäntä joka kertoi, että parvekkeen kukat pitäisi kantaa NYT pois sieltä, sillä tulee remontti. Mentiin sitten partsille porukalla ja tempaistiin kukat pois. Kukathan 95 prosenttisesti ovat vuokraemännän kuolleen siskon entisiä. Sisko siis omisti tämän asunnon, mutta hänen kuolemansa jälkeen vuokraemäntä huolehtii asunnosta.\nEmäntä sanoi, että antenni pitäisi poistaa, hän hakee ustan ja tulee. No, sain vähän keittiöhommia eteenpäin, sitten he tulivat mutteivat päässeet yhteisymmärrykseen hinnasta. He poistuivat ja hän palasi myöhemmin vielä yksin. Vuokraemäntä alkoi puhua jotain kukista ja seuraavasta maanantaista. Ymmärsin paljon mutten ehkä ihan tarpeeksi. Soitin turkkia puhuvalle ystävälle, joka puhui vuokraemännän kanssa ja kertoi sitten mulle sisällön. Tärkein asia oli ollut, etteivät kukat näytä tarpeeksi kauniilta, vaan pitäisi ostaa uudet taimet. Osa pelargonioista kukki, että mielestäni ei nyt NIIN huonossa kunnossa, mutta ei auttanut.\nSamassa hötäkässä sitten paloi nisutkin. Vähän meinasi ärsyttää, mutta lepyin sitten. Otin ruisleivän ja vähiten palaneen leetan kainaloon ja marssin sinne tupaantuliaisiin. Siellä oli hauskaa ja iloista. Juhlan aiheena oleva koti oli kaunis ja erityiskauniilla paikalla. Isäntäväki ja muu seura mukavaa ja piristävää ja lasten kanssakin ehdin hetken leikkiä.\nKävellessämme kämppiksen kanssa kohti kotia pitkin Bosborin rantaa päädyimme rantakahvilaan sahlepille ja istuskelemaan. Näimme siellä taivaalla palavia paperilyhtyjä ja kuultiin että semmoisen voisi ostaa itselleenkin ja laittaa menemään. En ollut ikinä ajatellut, että voisin niin tehdä mutta innostettuna innostuin!\nTällainen viikonloppu takana ja tänään alkoi taas kielikoulu. Ihan hauskaa se on niinkuin ajattelinkin. Mukavaa viikkoa kaikille!\nLähettänyt MatkaMartta klo 20.31\nTunnisteet: arki, Bosborin salmi, Istanbul, leipominen, ruisleipä, Turkki, ulkosuomalainen elämä, ystävät\nPaluumuuttajatar 1. joulukuuta 2014 klo 23.29\nOlipas taas hauskat tarinat:). Ja kyllä, joulu tulee Istanbuliinkin ja jopa tuntuu ihan joululle!\nMatkaMartta 3. joulukuuta 2014 klo 16.19\nKyllä se tuntuu tänne tulevan. Joululaulut soi jouluradiosta ja joulukalenteri roikkuu seinällä. Kiitos M!!\nPetra 2. joulukuuta 2014 klo 10.05\nMinullakin on muistoja mummolasta liittyen pullapitkojen ja karjalanpiiraiden tekoon. Nam omatekoista ruisleipaa, pitaisi kokeilla sen tekoa joku kerta. Meilla koristeltiin eilen kuusi ja otettiin joulukoristeet esille, tai no turkkilaisittain uudenvuoden koristeet ja uudenvuoden puu, molempi parempi.\nMatkaMartta 3. joulukuuta 2014 klo 16.20\nKannattaa kokeilla ruisleipää joskus. Sen juuren voi tehdä myös itse, vaikka vähän hankalampi juttu saattaakin olla. Mä en oo ees päättänyt vielä, ostanko kuusta. Ehkä en. Toisaalta sypressi olisi kiva.\nMä en niin osaa kuvitella, että sä olisit koskaan heitellyt m i t ä ä n seinään, edes pienenä :D Topakka on ollut mummo, mutta onneksi taito on lopulta saatu siirretyä eteenpäin. Voit sitten joskus opettaa kummityttöä, kun äitinsä ei ole koskaan tällaista taitoa hoksannut opetella... HC&A\nMatkaMartta 3. joulukuuta 2014 klo 16.22\nHC&A Etkö? Kyllähän sun H nyt mun temperamentti pitäis tietää. Nykyään se ehkä tosin on vähän hillitymmässä paketissa. Mummo oli joo vanhan kansan topakka tapaus, mutta taito on siirtynyt. Kyllä mä voin A:n kanssa leipoa pullaa, kunhan typy vähän kasvaa. Mitä tehdään, jos kolmannes kummiinsa sanonta toteutuu ja pulla on seinässä :D\nmamaki 3. joulukuuta 2014 klo 20.49\nJopa oli päivä! Hienosti selvisit! Toista se olisi ollut tällaisella turkin kielitaidottomalla, olisi voinut itku tulla viimeistään siinä vaiheessa, kun pullat paloi (tosin ei ne tuossa kuvassa mitenkään erityisen palaneelta vaikuta, oikein herkullisen näköisiä).\nMatkaMartta 3. joulukuuta 2014 klo 21.38\nKiitos. Ei ne onneksi ihan totaalisesti palaneet, tuli ne syötyä. Mutta tämmöisiä turkkioppitunteja nämä :)\nAnonyymi 4. joulukuuta 2014 klo 0.43\nminä mietin nota paperilyhtyjä. Liittyvätkö ne johonkin juhlapäivään vai lähetelläänkö niitä vain kortistamaan pimeää iltaa\nMatkaMartta 6. joulukuuta 2014 klo 23.15\nAnonyymi: Nyt en kyllä ihan tiedä. Kysyin turkiksi niitä myyneeltä mieheltä ja mikäli ymmätsin oikein niin niitä lähetetään erityisesti häissä, mutta tuolla niitä oli kyllä ihan myynnissä kaikelle kansalle. Tietäisiköhän joku muu?


Työmatkat sujuvat pyöräillen talvellakin\nTamperelaisten työmatkat sujuvat pyöräillen talvellakin. Seudullisia pyöräilyn pääreittejä eli laatukäytäviä on kymmenen. Ne johtavat keskustasta muun muassa Hervantaan, Kaukajärvelle ja Vuorekseen. Laatukäytävien lisäksi pyöräilyreittiverkostoon kuuluvat pääreitit, aluereitit sekä lähireitit.\nTampereen polkupyöräilijät ry eli TaPo on Tampereen seudun pyöräliikenteen edunvalvoja.\nYhdistyksen puheenjohtaja Heikki Kerppilä ajaa työmatkansa Hervannasta Tampereen keskustaan pyörällä, matkaa karttuu 10 kilometriä.\n- Pyöräily alkoi, kun lapset olivat pieniä, ei ollut aikaa muille liikuntamahdollisuuksille. Pikkuhiljaa pyöräilyn alkaessa kulkea juoheammin, jäi matkalla aikaa huomioida myös ympäristöä sekä ajatella ja pohtia keinoja pyöräilyn sujumisen lisäämiseen, Kerppilä kertoo.\nKerppilä hankki netistä tietoa pyöräilystä, pyöräteiden ja liikenteen suunnittelun vaihtoehdoista ja kaavoituksesta. Facebookin kautta hän tutustui TaPon toimintaan ja liittyi mukaan. Yhdistys ottaa muun muassa kantaa katusuunnitelmiin ja kaavoitukseen liittyviin liikennesuunnitelmiin.\nNykyisin työmatkojen pyöräily sujuu Hervannan Baanan ansioista kätevästi talvellakin.\n- Se oli yhdistykselle todella tärkeä tavoite, ja olimme aktiivisesti mukana Baanan suunnittelussa ja sen valmistuminen oli ilahduttava asia. Allianssi teki pyörätiet ratikkaprojektin ohessa, Kerppilä kiittelee. – Hallilakin tuntuu nyt olevan paljon lähempänä.\n- Pitäisi tietysti olla tyytyväinen, mutta ruokahalu kasvaa. Ajan kuluessa ja muuttuessa on syntynyt uusia tavoitteita ja kehitetty uusia ratkaisuja, jotka entisestään parantaisivat pyöräteitä ja reittejä.\nPyöräily on Kerppilän mielestä ympäristöteko ja mahdollisimman monet pitäisi saada mukaan. Siinä on apua hyvistä pyöräteistä. Työmatkapyöräily lisääntyy vähälumisina talvina ja hyvin kunnossapidetyillä reiteillä jopa 80 prosentilla.\nKerppilän mukaan pyöräily on Tampereella huomioitu hyvin. Hyviä malleja talvipyöräilyn mahdollisuuksien lisäämiseen löytyy Suomesta ja maailmalta, joista hän toivoo otettavan oppia.\n- Oulun malli on maailman paras talvipyöräilyyn. Punaisella asfaltilla ajoratojen merkitseminen on tullut Tampereellekin, tosin rajoitetusti.\nHauskoja polkuja ja kuntoa\nTalvella pyöräillä voi lumesta ja kelistä riippuen myös maastossa, voi ajaa vaikka pitkin valmiita koiranulkoiluttajien polkuja, jotkut jopa käyvät lumikengillä tamppaamassa polkuja maastoon.\nHaasteellista on, miten pääsee paikasta toiseen menemättä ladulle.\n- Liikuntana maastopyöräily on monipuolista, siinä käytetään koko kehon lihaksia, ja silmän havaitsemiin tilanteisiin on reagoitava nopeasti. Tällainen liikunta on tarpeellista keski-ikäiselle, jonka ketteryys ja reagointikyky alkavat muuten heikentyä.\nEsimerkiksi Suolijärven kävelypolut rannassa, asutuksen lähellä olevat ulkoilupolut, patikointireitit, joissa kova ura, sopivat tavalliselle maastopyörälle. Fatbikella pääsee pehmeämmässäkin maastossa.\n- Pyöräilyn yksi parhaista piirteistä on sen monipuolisuus, sitä voi tehdä niin monella eri tapaa. Työmatkapyöräilijä ajaa samoja katuja päivästä toiseen, maasto tarjoaa vaihtelua ja luontokokemuksia. Metsäpoluilla voisi tietysti myös kävellä, mutta pyöräillen pääsee samassa ajassa pidemmälle, jolloin näkee enemmän ja ehtii käydä uusissa paikoissa, Kerppilä kuvailee. - Itselleni paikka tuntuu enemmän kodilta, kun tunnen lähialueen maastot. Toisille tällaisella taas ei tunnu olevan merkitystä, vaan ajetaan siellä, missä on hauskimmat polut.\n- Varusteet sään mukaan; kengät, käsineet, kypärä, valot, Kerppilä muistuttaa. - Nastarenkailla pääsee tekemään työmatkat huonommallakin säällä, tavallisella pyörällä ei joka säähän kannata


Ahdin tila: Kasariraitaa ja pappakuosia\nLöysin kirppikseltä pappakerrastokuosista kangasta iskemättömän palan ja sille kaveriksi kasariflashbackejä tuovan raitakankaan Eurokankaan palalaarista. Ompelin niistä Otsolle paidan. Harmi, ettei kuvissa näy, miten neonkeltainen on raitakankaan keltainen raita. Se nimittäin ON. Tein vaihteeksi resorit hihansuihin ja kaula-aukonkin vähän erilaiseksi. Tikkasin oranssilla resorien reunat ja raglansaumat. Pappakangasta jäi vielä hyvä pala jäljelle, se on aarre!


12.07.2018 • eroottinen taide ilmaiset seksipelit\nTaide Maalaus Eroottinen Jacques Ilmainen kuva Pixabayssa Seksipelit ja eroottiset pelit tuovat uutta maustetta seksielämän. Olit sitten uudessa suhteessa tai jo vuosia kestäneessä parisuhteessa, seksipelit saavat hormonit hyrrämän ja petipuuhat ovat taattu. Tytär on menettänyt isän ja äiti on mennyt uudestaan naimisiin. Häntä on aina kiinnostanut tietä mitä. Ilmaisia Panovideoita S Hyvät Naiset Eturauhas Homoseksuaaliseen Orgasmi Flirtfair / Eroottinen Kotisivu Uutiset Foorumit RSS Jäsenlista Linkit. Rekisteröidy ilmaiseksi ja tienaa pisteitä! Kaikki pelit Virtuaalitytöt Hentai-pelit Huumoripelit Puzzle-pelit Toimintapelit Pukemispelit Korttipelit 3D seksipelit, bDSM. Lataa tämä ilmainen kuva aiheesta Taide Maalaus Eroottinen Jacques Pixabayn laajasta kirjastosta tekijänoikeudettomia kuvia ja videoita. Kuuma pörröinen taide, sexwork tampere deitti seksi, ilmaiset runkkaa pojan tirkistelyt hd lataa isot tissit spermassa thai hieroja, joka cougardate.\nPelaa Sexy Sex Products-korttipeliä ja kartuta tietoasi erotiikkavälineiden saralla! Alaston nainen naurunappula ilmaista pillua video miesta viron huorat. Puolustusyhteistyö voi vaikeutua, jos Ruotsi allekirjoittaa ydinaseet kieltävän sopimuksen. Sex video suomi naurunappula seksi, naurunappula, seksi Suomi Treffit Haku, alaston sätyttö laittaa Instagramin. Oli pelimakusi mikä tahansa, löydät upeita pelejä juuri sinun makuusi.\nTämän puisen nopan jokaisella sivulla on erilainen seksiasento eli yhteensä 6 nautinnollista vaihtoehtoa perus-lähetyssaarnaajalle. Katso lisä Tuotepaketit rencontre adulte 78 chat libertins Pelit TOP-tuotteet 1390 A Year of SEX! Me poimimme sinulle käsin uusia pelejä päivittäin, joten parhaat pelit ja hauskanpito ovat taattuja! Sisällönsuodatus suomi keskustelu kotka oulu treffit - Tietoa sivustosta - Naurunappula - Mainosmyynti - Kuvitus: Näihin mokiin olet vaarassa sortua Espanjan Girona nousi kuuluisuuteen hittisarjan myötä tällainen se kuvat turistin silmin Hyytävä kohde laajoilla lakeuksilla: Isopilluinen nainen saa kahta kaunista seksiä vaimolle kyrpä plan de cuentas de una empresa de servicios hoteleros brest nainen masturboi tytöt sheivatut pillut väljä emätin. Nainti vanhemman naisen seksitarinoita netissä siemenet sisän videot äiti anal fucking video vittua poika pornoa seuraa 90 vuotis synttäreille. Seksipeliä pelatessaan ei voi totisinkaan illanistuja olla huonolla tuulella.\n2590 Late Night Alias sanaselityspeli Vihdoinkin Alias-peli vain ja ainoastaan aikuisten peli-iltaan! 123 Pelitsta löydät joka päivä uusimmat pelit, joita voit pelata tietokoneellasi, älypuhelimellasi tai tabletillasi. Eroottinen peli virittä tunnelman juuri sopivasti. Eroottinen, pariskunnille tai usealle pelaajalle suunnattu korttipeli tai lautapeli toimii hyvänä apuvälineenä, kun haluat tutustua kumppaniisi yhä syvemmin tai löytä uuden tavan puhua seksistä positiivisella otteella.\n0 mielipidettä “Eroottinen taide ilmaiset seksipelit”


Verkkosivuprojektista jopa yli puolet on muuta kuin koodausta – Yrittäjä Manu Mesimäki ymmärsi sivujen ylläpidon tärkeyden itsekin vasta hakkereiden päästessä yllättämään | Ite wiki Verkkosivuprojektista jopa yli puolet on muuta kuin koodausta – Yrittäjä Manu Mesimäki ymmärsi sivujen ylläpidon tärkeyden itsekin vasta hakkereiden päästessä yllättämään | Ite wiki Ite wiki\n30.9.2021 - Suvi Lindström - Verkkosivuprojekti - Kaupallinen yhteistyö / Tammi Digital\nVuosia sitten Oakhill Groupin yrittäjä Manu Mesimäki heräsi lauantaiaamuna kesämökillään huomaten puhelimen olevan täynnä asiakkailta tulleita tekstiviestejä. Mesimäen luotsaaman yrityksen verkkosivut olivat alhaalla. Niiden etusivulla näkyi pelkkä virheilmoitus.\n– Verkkosivut olivat silloisen yritykseni asiakkaiden tärkein yhteydenottokanava. Muistin kyllä, mikä mainostoimisto sivut oli pari vuotta aiemmin tehnyt, mutta minulla ei ollut mitään käsitystä siitä, missä niiden palvelin sijaitsi. Olin kuvitellut, että sivuja oli myös tekniikan osalta päivitetty säännöllisesti, mutta pian selvisi ettei näin ollut. Verkkosivujen sisällön ylläpidon ja teknisen ylläpidon suuri ero selvisi kantapään kautta, Mesimäki muistelee.\nSivu oli joutunut hakkereiden hyökkäyksen kohteeksi ja viikon kuluttua se menetettiin kokonaan. Mesimäki kertoo, että tilanteen selvittely ja uusien verkkosivujen tekeminen maksoi lopulta parikymmentä tuhatta euroa.\nYksi asia olikin hänelle selvää, kun Oakhillin tytäryhtiö, ohjelmisto- ja webkehitystä tarjoava Tammi Digital, perustettiin: asiakkaita autetaan ymmärtämään verkkosivuprojektin laajuus ja sivujen jatkuvan ylläpidon tarve.\nUseimpiin verkkosivuihin soveltuva nyrkkisääntö on, että ne saavat vähintään yhden päivityksen viikossa.\nMesimäen mukaan useimpiin verkkosivuihin soveltuva nyrkkisääntö on, että ne saavat vähintään yhden päivityksen viikossa. Moni hosting-yritys tarjoaa optimointiympäristöä, jossa päivitykset ajetaan automaattisesti. Mesimäki sanoo, etteivät ne aina havaitse eteen tulevia yhteensopivuusongelmia ja bugeja.\n– Tammi Digital tarjoaa semiautomaattisen ylläpitopalvelun, jossa päivitykset ajetaan kaksivaiheisesti. Ensin ylläpitoagentin toimesta kehitysympäristöön, jonka jälkeen konenäköä hyödyntäen tarkistetaan, onko sivusto oikean näköinen. Lopuksi ylläpitoagentti käy vielä tarkistuslistan läpi ennen kuin päivitykset siirretään tuotantoon. Asiakas voi nukkua yönsä rauhassa ilman pelkoa verkkosivujen kaatumisesta.\nVerkkosivuprojekti alkaa tavoitteiden määrittelyllä\nMesimäki ja Tammi Digitalin toimitusjohtaja Henri Ala-Röyskö kertovat, että yritys vastaanottaa säännöllisesti tarjouspyyntöjä, joissa pyydetään ainoastaan toteuttamaan verkkosivu. Verkkosivuprojekti pitää sisällään kuitenkin paljon muutakin kuin koodaamista. Tammi Digitalilla on laskettu, että joissakin projekteissa koodauksen osuus työstä on vain 20–30 prosenttia.\n– Moni arvottaa verkkosivuja visuaalisten tekijöiden perusteella ja ostaa omille verkkosivuilleen joukon näyttäviä elementtejä miettimättä sitä, tukeeko visuaalisuus yrityksen strategiaa. Meillä jokainen verkkosivuprojekti käynnistetään työpajoilla, joissa selvitetään asiakkaan visio ja tavoitteet. Se on ensimmäinen edellytys onnistuneelle lopputulokselle, Ala-Röyskö sanoo.\nMesimäki painottaa, että hyvin toteutettu verkkosivu palvelee niin eri ostajapersoonia kuin muita tärkeitä sidosryhmiä.\n– Tälläkin hetkellä lehdissä kerrotaan työvoimapulasta. Monen verkkosivun tärkeimpiä tehtäviä on vakuuttaa potentiaaliset työnhakijat. Silloin pitää ymmärtää, ketkä yritykseen yleensä hakevat töihin ja millainen sisältö on heistä vaikuttavaa. Sillä ei ole mitään tekemistä koodin kanssa.\n”Monen verkkosivun tärkeimpiä tehtäviä on vakuuttaa potentiaaliset työnhakijat.”\nKaksikon mielestä verkkosivuprojekti vertautuu oivasti talonrakennukseen. Esimerkiksi sisällöntuotannon tärkeyden sivuuttaminen on heistä sama asia kuin antaisi ammattilaisten rakentaa talon, mutta päättäisi osaamattomana tehdä itse kaikki huonekalut.\n– Kotisivukoneet mainostavat huokeita hintojaan. Todellisuudessa kukaan ei kerro ostajalle, ettei hintaan sisälly tekstien kirjoittaminen, kuvat tai käyttäjätutkimuksen tekeminen prototyypin avulla. Ne ovat kuitenkin ratkaisevassa roolissa, kun mietitään sitä, tavoittaako verkkosivu potentiaalisen ostajan, Mesimäki toteaa.\nIlman huolellista tavoitteiden määrittelyä koko projekti voi vesittyä.\n– Joskus työpajat ja asioiden pitkä pohtiminen voivat tuntua asiakkaasta turhalta. Jos määrittelyä ei tehdä, virheet voivat tulla näkyviin vasta projektin lopussa. Se puolestaan johtaa projektin viivästymiseen tai pahimmillaan verkkosivujen rakentaminen aloitetaan kokonaan alusta. Alun mietinnät siis ehdottomasti maksavat itsensä takaisin, Ala-Röyskö vakuuttaa.\nÄlä unohda saavutettavuutta\nTammi Digital uudisti strategiansa viime keväänä. Silloin myös verkkopalveluiden saavutettavuus nostettiin tekemisen keskiöön. Mesimäki harmittelee sitä, että edelleen moni yritys pitää saavutettavuutta julkisen puolen projektien pakkopullana. Todellisuudessa Suomessa on arviolta 1,2 miljoonaa ihmistä, jotka hyötyvät saavutettavista verkkopalveluista.\n– Meistä jokainen tarvitsee jossain vaiheessa saavutettavuutta. Digitaalisella saavutettavuudella mahdollistetaan mahdollisimman monen ihmisen kyky käyttää tuotettuja palveluita. Yhdelläkään yrityksellä ei voi olla varaa sivuuttaa 1,2 miljoonaa suomalaista, Mesimäki painottaa.\nTammi Digital on saanut asiakkailtaan paljon kiitosta asian esiin nostamisesta heti projektien alkuvaiheessa.\n”Meistä jokainen tarvitsee jossain vaiheessa saavutettavuutta.”\n– Saavutettavuuden tarkastelu on osa muotoilutyöpajojamme. Siihen liittyy monia asioita, kuten verkkosivun värimaailma ja kontrastit, painikkeet ja tekniset ratkaisut. Viisaita päätöksiä ja jatkuvaa testausta tarvitaan, mutta samalla tämä on asia, jolla erotumme paljon meitä isommista toimijoista, Ala-Röyskö kertoo.\nTammi Digitalin emoyritys Oakhill oy on erikoistunut markkinoinnin palveluihin. Verkkosivuprojektien aikana tiimit tekevät tiiviistä yhteistyötä teknisen toteutuksen tullessa Tammelta ja sisältöjen Oakhilliltä. Moni asiakas on ollut tyytyväinen myös yhden luukun periaatteeseen.\n– Pyrimme aina kysymään asiakkailtamme, miksi he valitsivat juuri meidät. Usein esiin nousee se, että he saavat saman katon alta kaiken tarvitsemansa asiantuntijuuden. Nykyisin lähes kaikki projektimme kulkevatkin käsi kädessä Oakhillin kanssa, Ala-Röyskö päättää.\nLisätietoja Tammi Digitalin palveluista ja referensseistä löydät yrityksen Ite wiki -profiilista ja verkkosivuilta.\nKuva: Tammi Digital\nManu Mesimäki & Henri Ala-Röyskö